
Exercitationes  Sallustianae. 

Quibus  ut  post  Bentleium  Hermannum  Lachmannum 
simus  contigit,  cognovimus  omnes,  tria  esse  quibus  ars 
critica  in  singulis  scriptoribus  exercenda  contineatur,  ut  re- 
censeat  scriptoris  reliquias,  ut  emendet,  ut  veram  indaget 
originem.  Ac  de  tertio  quidem  artis  munere  in  praesentia 
dicere  supersedeo;  de  recensione  autem  Sallustiana  atque 
de  emendatione  paucis  disserere  in  animo  est,  neque  vero 
ita  ut  totum,  quod  criticis  in  Sallustio  elaborantibus  propo- 
situm  est,  iter  quasi  peragrantes  describamùs,  sed  ut  singula 
tantum  quasi  cacumina  et  altitudines  attingamus,  unde  latius 
liceat  prospicere. 

Recensionis  igitur  Sallustianae  fundamenta  iecit  Ca- 
rolus  Ludovicus  Rothius  (Mus.  Rhen.  IX  129  sqq.). 
Cum  enim  antea  plerique  homines  litterati  in  Sallustio  quo- 
que rectissime  versari  sibi  viderentur,  si  quam  plurimos  ad 
editiones  componendas  adhiberent  libros  manu  scriptos,  sci- 
licet  obliti  illius  Pliniani,  non  numeranda  sed  ponderanda 
suffragia  esse  :  haud  paucis  quidem  locis  e  congesta  variarum 
lectionum  farragine  felici  iudicio  optimam  quamque  eligebant 
vel,  si  minus  probabantur  omnes,  coniecturis  ex  parte  egregiis 
locos  corruptos  sanare  studebant;  ratione  autem  et  via  pro- 
gredì et  ubique  speciosiora  verioribus  postponere  nondum 
didicerant.  Gerlachius  vero,  quod  ex  satis  magno  codicum 
numero  Basileensem  Parisinum  1576  Einsidlensem  Turicen- 
sem  Vaticanos  (in  primis  3864)  utpote  ceteris  praestantiores 
elegit,  ad  quorum  normam  textum  quem  vocant  constitueret, 

1 


haud  dubie  bene  de  scriptore  meritus  est.  Sed  certam 
qnandam  recensendorum  codicum  ansam  primus  Rothius,  et 
Gcrlachii  et  suo  adiutus  apparati!,  adhibuit  ita,  ut  a  tribus 
lacunis  profectus,  quibus  bona  pars  codicum  foedata  est: 
Iug.  21,  4  de  controversus  suis  iure  potius  cjuam  bello  discep- 
lare;  44,  5  neque  muniebantur  ;  103,  2  necessariorum  — 
112,  3  pacem  uellet  —  ut  igitur  tale  quoddam  libroni m 
stemma  effingeret,  quo  tres  codicum  classes  esse  doceret: 
primam  antiquissimorum  librorum ,  qui  ante  XII  saeculum 
scripti  tribus  illis  locis  laceri  sunt;  alteram  eorum  codicum. 
in  quibus  ampia  in  fine  Iugurthini  lacuna  suppleta  est;  ter- 
tiam  eorum,  qui  recentiores  neque  vero  spernendi  vel  Iug. 
21,  4  vel  44,  5  expleti  sunt.  Sed  mox  vidit  vir  doctus 
(cf.  Mus.  Rhen.  IX  630  sqq.) ,  se  de  hoc  tertio  genere  er- 
rasse, atque  omnino  codices  Sallustianos  denuo  esse  perve- 
stigandos,  ut  certo  de  cognatione  eorum  iudicio  locus  esset. 
Erravit  autem,  quod  quidem  ipsum  fugit,  cum  maxime  eo, 
quocl  plenissimum  quemque  codicem  optimum  esse  censuit 
ita,  ut  recentiores  libros  ex  integriore  quodam  fonte  et 
puriore  manasse  contencleret. 

Novam,  quae  multorum  sane  librorum  cognitione  nite- 
retur,  de  codicibus  Sallustianis  sententiam  tulit  Rudolfus 
Die  t  schi us,  qui  Rothii  vestigia  premens  aliquanto  tamen 
rectius  de  codicum  pretio  iudicavit.  Et  ipse  enim  librorum, 
qui  Catilinam  et  Iugurtham  continent,  tria  genera  esse  cen- 
suit: primum  eorum,  qui  neque  Iug.  44;  5  verba  neque  mu- 
niebantur liabent  et  in  eo  libro  extremo  103,  2  —  112,  3 
mutili  sunt;  alterimi  eorum,  in  quibus  hic  locus  restitutus 
est;  tertium  eorum,  qui  etiam  44,  5  neque  muniebantur  ex- 
hibent.  Sed  has  librorum  classes,  ab  eodem,  id  quod  ad- 
fìrmavit,  arclietypo  oriundas,  ita  comparatas  esse  docuit,  ut 
recentiores  codices,  qui  ad  alteram  et  tertiam  classem  per- 
tinent,  vetustioribus  illis,  quibus  prima  classis  continetur, 
longe  postponeret.  Cum  igitur  Rothius  eas  scripturas  ad 
archetypum    referendas    esse    putasset ,     in    quibus    recen- 


tiores  codices  iique  pieni  cum  vetustioribus  lacerisque  con- 
sentirent;  si  discreparent  librorum  genera,  eas  scripturas, 
quae  in  non  contaminato  ex  empio  alius  generis  item  ex- 
tarent:  contra  Dietschius  recentiorum  codicum  testimonia 
adversus  vetustiores  nihil  valere  ostendit.  De  origine  autem 
singularum  codicum  classium  ita  iudicavit:  ex  archetypo 
cum  excidissent  non  nulla  folia,  primi  generis  libros  con- 
scriptos  esse,  tum  cum  folia  illa  essent  reperta,  alterum 
genus  natum  esse,  postremo  ex  margine  verba  illa  Iug.  44, 
5  in  continuum  verborum  ordinem  esse  illata. 

Recensuit  autem  liane  Dietschii  recensionem  Eduar- 
dus  Woelfflinus  (Philol.  XVII  519  sqq.ì  ea  in  hac 
quoque  re  à/.oifieia  insignis,  cuius  nuper  in  Tacito  specimen 
posuit  (Philol.  XXV  92  sqq.  XXVI  92  sqq.  XXVII  113  sqq.). 
Ac  primum  quidem  de  codice  Vaticano  3864  aliud  neque 
vero  omnmo  rectius  quam  Dietschius  iudicinm  proposuit; 
quod  enim  hunc  codicem  ad  examiiiandam  reliquorum  libro- 
rum  fidenti  adhibendum  esse  negavit.  recte  fecisse  putandus 
est;  quod  vero  eiusdem  lectiones  ne  a  Dietschio  quidem 
in  textu  constituendo  satis  exhaustas  esse  censuit.  paulum 
a  rei  ventate  videtur  aberrasse. 

Deinde  de  ea  ratione,  quae  inter  mutilos  et  pleniores 
intercedit  libros,  accuratiorem  disquisitionem  Woelfflinus  in- 
stituit;  qua  cum  illud  non  effecisset,  ut  recentiores  codices  ad 
alteranti,  quae  iam  ipsis  antiquitatis  temporibus  facta  essel, 
recensionem  pertinere  demonstraret  *j,  tamen  veri  simillimum 
esse  probavit,  integra  exemplaria  non  ex  eiusdem,  a  quibus 
tr  lineati  codices  derivati  sunt.  libri  foliis  diu  latentibus,  poste  a 
casu  quodam  satis  miro  repertis  esse  suppletos;  sedXvelXI 


*)  Contra  Aemilius  Brentano  in  dissertatione,  quae  de  Sallnstii 
codicibus  recensendis  inscribitnr,  diligenter  exploratis  Prisciani,  Charisii, 
Diomedis,  Gellii,  Nonii,  Sacerdotis,  Quintiliano  Frontonis,  Arusiani,  Do- 
nati, Servii,  Angus  tini,  Lactantii,  Hievonymi  locis,  quibus  laudatur 
Sallustius,  id  certo  eruit,  ex  bis  testimoniis  alteri  librorum  Sallustia- 
norum  generi  praesidium  non  oriri. 

saeculo  novum  neque  illud  mancum  exemplar,  a  lacero  ar- 
chetypo  primae  classis  non  multimi  differens,  in  lucem  pro- 
latum  esse,  quod  alterius  codicum  generis  extitisset  fons. 
Haec  autem  Woelfflini  sententia,  Rothianae  illi  a  Dietschio 
iure  impugnatae  primo  obtutu  simillima,  tamen  ita  discrepat, 
ut  omnino  probanda  esse  videatur.  Sic  enim  ut  cetera  ita 
illud  quoque  optime  explicatur,  quod  Dietschio  eiusque  as- 
sentatoribus  non  potuit  non  mirimi  videri,  supplementum 
illud  Iugurthini  postea  non  nullis  primae  quoque  classis  co- 
dicibus  insertum  multo  vitiosius  esse  quam  ceteras  primae 
codicum  classis  partes.  Quodque  in  Rothii  sententia  veri 
dissimilius  fuit,  tria  per  medium  aevum  Sallustii  exemplaria 
inventa  esse,  quorum  aliud  alio  fuisset  plenius.  ea  difficul- 
tas,  Woefflinum  si  sequemur,  dempta  apparebit.  Nibil  enim 
obstat,  quominus  minores,  de  quibus  supra  dixi;  lacunas 
locis  iii  margine  scriptis  paulatim  idque  merito  in  orationis 
perpetuitatem  illatis  expletas  esse  putemus. 

Iam  vero  ad  tertium  illud  veniamus,  quo  Woelfflinus 
rectum  de  recensendis  libris  Sallustianis  arbitrium  mirum 
quantum  adiuvit.  Nani  quod  idem  vir  doctus  et  nova  quae- 
dam  antiquorum  scriptorum  de  locis  Sallustianis  testimonia 
protulit  et  fragmentorum ,  quae  passim  apud  veteres  inve- 
niuntur,  numerimi  auxit,  nunc  quidem  praetereundum  vide- 
tur.  Codicem  igitur  Parisinum  Sorbonicum  bibliothecae  im- 
perialis  n.  500,  quem  iure  suo  Dietschius  prò  firmissimo 
artis  criticae  in  Sallustio  exercendae  subsidio  et  habuit  et 
plerumque  secutus  est,  ita  cimi  Vaticano  3864  coniunctum 
esse  Woelfflinus  demonstravit,  ut  ad  hunc  ipsum  sive  potius 
ad  librimi  huius  simillimum  J)  in  orationibus  narrationi  inter- 
positis  Parisinum  hic  illic  correctum  esse  ostenderet. 


a)  Parisinum  non  ad  ipsum  Vaticanum  correctum  esse  exemplo 
libet  demonstrare  e  Iug.  31,  10  petito.  Hic  enim  proinde,  quod  in  utro- 
que  codice  legitur,  a  Parisini  emendatore  in  perinde  mutatum  est,  quod 
in   codice  qnodam  Vaticani  prorsus  simili  extitisse  ])utandum   est. 


Quid  igitur  omnino  eie  librorum  Sallustianorum  fide  at- 
que  auctoritate  statuendum  sit ,  accuratiore  etiam  quam 
Dietschius  optimorum  codicum  cognitione  adiutus  Henri- 
cus  Iordanus  docuit  in  egregia  commentatione  Hermae 
volumini  I  pag.  229 — 250  inserta1).  Et  Iordanus  quoque 
prinium  de  Vaticano  3864  exposuit ,  quem  quidem  non 
nulla  habere  quibus  valde  commendetur  concessit.  Quod 
enim  primum  ab  Orellio  coniectatum,  postea  a  Woelfflino 
solita  accuratione  argumentis  exornatum  est ,  liane  quae  in 
Vaticano  inest  orationum  collectionem  non  medio  aevo  sed 
iam  ipsis  antiquitatis  temporibus  esse  factam  2),  id  Iordanus 
quoque  assensi!  suo  comprobans  scriptorem  suasoriarum, 
quae  in  Caesarem  senem  de  re  publica  inscribuntur,  eundem 
illius  collectionis  auctorem  fuisse  suspicatus  est.  Idem  vero 
Iordanus  inde  collegit,  quod  Linkerus,  Dietschius,  Woelff- 
linus3);  quamvis  non  possent  non  videre,  tamen  parvi  fece- 
rant,  ab  ipso  ilio  rhetore  in  colligendis  Sallustii  orationibus 
sermonem  usui  scholastico  ita  accommodatum  esse,  ut  verba 
cum  passim  eicerentur  vel  immutarentur,  tum  haud  raro,  quo 
elegantius  existeret  dicendi  genus,  transponerentur.  Quo  fìt, 


*)  Cf.  quae  de  Vaticano  3864  Iordanus  disputavit  in  Mus.  Rhen.  XVIII 
584  sqq. 

2)  Iam  uno  saeculo  ante  scriptum  Vaticanum  i.  e.  s.  IX  in  codici- 
bus  excerptas  e  Sallustio  orationes  extitisse,  exemplo  e  codice  Sante- 
niano  66  nuper  allato  docuit  Mauricius  Hauptius  in  Hermae  v.  Hip.  222. 
—  De  codice  Bernensi  357  s.  X,  Vaticani  persimili,  nisi  quod  solas 
excerptas  e  bellis  orationes  continet,  copiose  disputavit  Hermannus  Usener 
in  Mus.  Rhen.  XXII  413  sqq.  —  Utrum  enim  proximis  ab  Antoninorum 
aetate  temporibus  annonnullis  saeculis  post  has  orationes  in  corpus  re- 
dactas  esse  statuas,  ex  parte  inde  pendet,  cum  quibus  scriptis  coniunctae 
illae  in  codicibus  traditae  sint.  Veterum  autem  testimonia,  quibus  huius- 
modi  orationum  collectiones  a  veteribus  grammaticis  institutas  esse  evin- 
citur,  videsis  apud  Woelfflinum  (^Philol.  XVII  520)  cf.  O.  Iahnipraef.  ad 
T.  Livi  epitomas  p.  XII  sq.  Iordanus  in  Herm.  I  232. 

3)  Cf.  Linkeri  praef.  ed.  p.  VII;  Dietschii  conmentatt.  p.  12;  Woeln"- 
lini  censura  editionis  Dietschianae  1.  1.  p.  520. 


ut  Vaticanus,  quippe  e  diverso  fonte  antiquo  etsi  non  nullis 
libris  interpositis  derivatus,  diligenter  quidem  inspici  debeat, 
sed  ut,  cum  eligenda  loci  alicuius  scriptum  est,  postposita  Va- 
ticani auctoritate  Parisinus  n.  500  sit  sequendus,  a  quo  prae 
ceteris  Sallustio  petenda  salus  est.  Aliud  enim  Sallnstii 
emendandi  fundamentnm  frustra  circumspexerunt  quidam 
homines  docti.  Videbatur  sibi  quondam  illud  subsiclium  ani- 
madvertisse  vir  mea  laude  superior  Carolus  Nipperdeius, 
qui  lectiones,  quas  olim  Gruterus  e  codice  quodam  Naza- 
riano  adnotaverat,  tanto  ceteris  praestare  arbitratus  est,  ut 
nisi  deperdito  hoc  codice  iterum  reperto  Sallnstii  textum 
mediocriter  restituì  posse  omnino  negaret.  Sed  de  huius 
quoque  codicis  gloria  Iordanus  multum  detraxit,  qui,  quod 
iam  Dietschius  viderat,  Nazarianum  eidem  ac  Parisinum 
n.  500  generi  adnumerandum  esse  adfirmavit  idemque,  cum 
eundem  coclicem  interdum  Palatinum  I  quoque  a  Grutero 
appellari  *)  demonstraret,  haud  paucas  corruptas  ineptasque 
lectiones  in  ilio  inesse  ostendit.  Omnino  autem  de  utrius- 
que  codicum  et  mutilorum  et  pleniorum  generis  cognatione  ita 
sensit  Iordanus,  ut  alterius  generis  i.  e.  recentiorum  exempla- 
rium  archetypum  ex  ipso  primae  classis  archetypo  aut  e 
quodam  eius  exemplo  minus  emendate  scripto  fluxisse  sta- 
tueret,  sed  accessisse  ex  alio  quodam  eoque  pessimo  codice, 
quem  quidem  ante  saeculum  XIII  repertum  esse  putabimus, 
Iugurthini  partem  in  mutilis  libris  omissam. 

Quae  cum  ita  sint,  Iordanus  in  edendo  scriptore  eam 
legem  secutus  est,  ut  pauca  e  ceteris  atque  adeo  ex  inter- 
polatis  libris  recipiens,  quoad  eius  licet  accuratissime  ad  an- 


*)  Miror  hoc  neminem  suspicatum  esse  ante  Iordanum  ,  si  quia  in 
Iahni  praei*.  ad  Fior.  p.  VII  legerat,  in  veterc  codice  Palatino  Fiori  a. 
804,  qui  liber  l'uit  beati  Nazarii  in  laurissa,  Gruteri  maini  haec  esse 
scripta:  Palatinus  prinms.  ita  istum  uoco  aut  adeo  Nazarianum.  —  Ad- 
notandum  videtur,  in  eo  quem  nuperrime  exhibuit  A.  Wilmanns  (Mus. 
Khen.  XXIII  385  410)  catalogo  bibliòthecae  boati  Nazarii  in  Laurissa 
codicis  Sallustiani  nientioneni  non  tieri. 


tiquissimi  atque  optimi  codicis  Parisini  n.  500  scripturam  tex- 
tum  quem  dicunt  constitueret.  Quod  quomodo  effecerit,  non  mei 
iudicii  est;  iudicavit  enim  Theodorus  Mommsenus  (Herm.  I 
431),  qui  primum  Iordanum  prò  pristini  Sallustiani  appa- 
ratns  farragine  ac  mole  pressimi  et  solidum  emendandi 
scriptoris  fundamentum  praestitisse  testatus  est.  Neque  vero 
desunt  homines  docti  qui  adstricto  ilio  apparatu  premi  sibi 
videantur  et  praeter  illuni  Iordani  Parisinum  etiam  alterum, 
bonum  illum  quidem  et  antiquum,  Parisinum  1576  ad  dior- 
thosin  Sallustianam  abhibendum  esse  censeant.  Itaque  Diet- 
schius  in  recentissimo  minoris  editionis  suae  proventi!  quam- 
vis  paucis  ita  praefatus  est,  ut  buie  Parisino  maius,  quam 
Iordanus  ferisse  videbatur ,  pretium  tribuerit.  Conceptis 
autem  verbis  male  iudicasse  Iordanum  de  alterius  libri  Pa- 
risini auctoritate,  quid?  mira  interdum  sui  Parisini  super- 
stitione  captum  esse  arguit  Io.  Casp.  Wirzius.  Qui  quod 
arta  propinquitate  hos  Parisinos  inter  se  coniunctos  esse  ad- 
fìrmavit,  rectam  omnino  Dietschii  de  hac  re  sententiam,  quam 
ne  Iordanus  quidem  infitias  ivit,  repetiit;  idem  quod  gemellos 
clixit  hos  codices,  audacius  fortasse  quam  verius  iudicavit. 
Neque  vero  nominis  controversiam  movebo  :  rem  perpendam. 
Exempla  igitur,  quibus  e  Catilina  petitis  Wirzius  suum  de 
Parisini  1576  praestantia  arbitrium  illustrare  conatus  est,  accu- 
ratius  etsi  quam  brevissime  contemplarla  sunt.  Sed  deiis,  quae 
omniuo  nullius  momenti  sunt  ad  utriusque  codicis,  et  P  i.  e. 
Parisini  500  et  P1  i.  e.  Parisini  1576,  auctoritatem  ponderandam 
dicere  non  opus  est.  Quid  enim  sibi  velint  exempla  velut 
illud  e  Cat.  82, 1  multa  antecapere,  ubi  in  utroque  libro  (inPJ  s.  s.) 
extat  multa,  quod  ut  glossema  expellitur  a  Wirzio,  equidem  me 
nescire  fateor.  Cat.  45,  2  quoque  permitiit.  UH  homines  mi- 
litares  cum  in  utroque  codice  traditimi  sit,  iudicium  de  prae- 
stantia alterius  utrius  non  admittit.  Item  25,  2,  ubi  utrum 
viro  liberìs  an  viro  atque  liberis  scribendum  sit  quaeritur, 
atque  ut  in  P  ita  in  P1  quoque  extat,  supra  scriptum  qui- 
dem, sed  ut  videtur  a  prima  manu.   Itaque  ne  hunc  quidem 

locum  afferre  attinet.  Haud  secus  Cat.  7,  7  memorare  pos- 
sum,  quod  est  in  P1  —  P  praebet  possem  — ,  cum  ne  com- 
parari  quidem  possit  cum  exemplo  e  Iug.  31,  1  allato:  clc- 
hortantur  ni  .  .  .  super  et,  ubi  coniunctivus  praesentis  positus 
est,  nihil  piane  confert  ad  P  et  P1  aestimandos;  nam  cum 
utraque  scriptum  ferri  possit,  utra  praeferenda  sit,  non  ante 
exploratum  codicum  pretium  sed  postea  discernere  licet. 
Atque  idem  valet  de  Cat.  33,  2  ubi  prima,  ut  est  in  P,  an 
secunda,  quam  habet  P1,  persona  pronominis  eligenda  sit 
dubitatur.  Simili  modo  se  habet  Cat.  51,  5  ubi  Wirzius  se 
haud  scire  confessus  est,  an  P1  scriptura  infida  et  adversa 
Po,  qui  praebet  infida  atque  adversa,  ut  elegantior  antepo- 
nenda  sit;  non  enim  a  singularum  quarundam  lectionum 
elegantia  ad  codicum  bonitatem  concluditur.  Itaque  Cat.  28, 
2  quoque,  quod  praebet  P1  quantum  periculi  procul  dubio 
elegantius  est  quam  Pi  lectio  quantum  periculum:  scd  num 
verius  sit  quaeritur.  Cf.  Iug.  14,  12  P:  multum  laborem,  ubi 
item  V  multum  laboris  exhibet,  quod  cum  sciolum  cor» 
rectorem  sapiat,  a  lordano  (Herm.  I  239)  iure  suo  in  su- 
spicionem  vocatum  est.  Atque  eadem,  quam  Wirzius  sec- 
tatur,  elegantia  interdum  ipsi  scriptoris  usui  repugnat;  velut 
Cat.  28,  4  quod  nonnullos  ex  Sullanis  colonis  a  Po1  traditimi 
aptius  dici  contenditi  quam  coìoniis  quod  servavit  P,  minus 
respexisse  videtur  locum  huius  prorsus  similem  Cat.  17,  4, 
quo  ut  a  ceteris  codicibus  ita  a  Wirzii  quoque  Po1  exhibe- 
tur  :  multi  ex  coìoniis.  —  Ac  ne  hi  quidem ,  quos  Wirzius 
advocavit,  loci  Po1  patrocinantur  :  Cat.  51,  21  cum  nul- 
lum  argumentum  proferre  potuerit  Wirzius ,  cur  in  scn- 
ten'ia  ad  Udisti,  quod  praebet  P1,  quam  in  sententiam.  quod 
est  in  P,  scribere  mallet:  quid  refellam  ego  non  habeo. 
Neque  magis  Cat.  51,  42  sapienlia  maior  illis  fuit  quam  in 
nobis  putide  dictum  esse  Wirzius  demonstravit,  ut  Pi1  lectio 
in  illis  sequenda  esse  inde  efficiatur.  Mea  quidem  sententia 
Pi  scriptura  co  certius  retineri  debet,  quod  quamquam  a 
solita   latinorum    scriptorum   aequabilitate   aliena   item   a  V, 


qui  fere  usitatiores  dicendi  formulas  in  rariorum  locutionum 
locum  substituit,  servata  est.  —  Cai  52,  36  autem  P  habet  : 
quare  ego  ita  censeo;  P1  :  quare  ita  censeo  ego.  Cum  igitur  in 
neutro  codice  desit  ego,  diverso  autem  extet  loco:  aut  uter- 
que  codex  genuinum  verbum  etsi  non  eodem  loco  servavit 
aut  uterque  glossema  adscriptum  male  in  textum  recepit. 
Neuter  igitur  codicum  hoc  loco  alteri  praestat. 

Iam  vero  ab  his  locis  a  Wirzio  prolatis,  quibus  ad  ar- 
bitrium  de  utroque  Parisino  confirmandum  uti  non  possumus 
ad  eos  transeamus,  ubi  re  vera  P  levem  corruptelam  passus 
aliunde  emendali  debet.  Sed  uno  saltem  loco  ipse  Wir- 
zius  ex  P  rectam  lectionem  Iordanum  invocasse  concessit 
Cat.  31,  5  ubi  dissimulando  causa  aut  sui  expurgandi  haud 
dubie  legendum  est.  Pi  enim  lectio  ut  littera  a  post  causa 
facile  excidente  nata  esse  apparet.  Nam  huiusmodi  errori- 
bus  sane  abundat  P;  hos  autem  ut  ex  ingenio  ita  e  Po1 
atque  adeo  ex  aliis  libris  corrigere  Iordanus  non  dubitavit; 
velut  Cat.  16,  5  ipsi  consulatum  petendi  prò  petenti,  quod  Pl 
P2  et  e  deterioribus  (z)  unus  liber  servarunt,  statini  emen- 
datorem  requirit.  Etiam  Cat.  2,  8  transiere  prò  transegere  ; 
8,  4  qui  f ecere  prò  qui  ea  j ecere  ;  36,  1  in  agro  Arr etino  (e 
P1  et  duobus  ex  z)  prò  reatino;  60,  2  praepositionem  a  e 
P1  contra  P  iure  meritoque  Iordanus  repetiit.  Item  Cat. 
37,  5  alii  qui  per  dedecora  patrimoniis  amissis  pronomen  re- 
lativum  librarli  neglegentia  in  P  repetitum  esse  Wirzio  li- 
benter  concedo  et  miror  profecto  hanc  Pi  lectionem  lordano 
probatam  esse;  sed  hoc  quoque  vitium  ad  scribendi  errores 
redit.  Eodem  referendum  est,  quod  Cat.  34,  1  vitium 
haud  dubie  in  archetypo  extans  ad  senatu  prò  ab  in  P  a 
sommanti  librario  in  senatum  est  mutatum.  Item  de  Cat. 
51,  15  valet,  ubi  P1  sì  ea  (se.  poena)  paulo  severior  fuit 
praebet;  P  sevior,  quam  lectionem  Iordanus  in  editione  ita 
exhibuit,  ut  inde  saevior  efficeret,  quod  cum  adverbio  paulo 
non  conciliari  recte  adnotavit  Herzogius.  Equidem  severior 
scribendum  censeo,  Pi  autem  scripturam  sevior  ad  illud  cor- 

ruptelae  genus  refero ,  qua  librarius  Pi  perquam  sacpe  sin- 
gulis  litteri  saut  syllabis  neglegenter  omissis  non  nulla  verba 
immutavit,  velut  in  primis  Catilinae  capitibus:  17,  2  primum 
prò  plurimum;  20,  14  optatis  liberas  prò  optaslis  libertas  ;  23, 
1  probi  prò  probri;  29,3  suum  prò  summum;  31  j  7  estumarent 
quod  non  in  aestumarent  sed  in  existumarent  mutandum  est. 
Omnibus  igitur  locis,  quibus  corrigendum  esse  Pum  ex 
Po1  manifestum  est,  levis  error,  nunquam  autem  gravius 
vitium  vel  falsarii  vestigium  deprehenditur.  Nam  quos  locos 
item  tamquam  mendosos  et  ex  Po1  sanandos  a  Wirzio  trac- 
tatos  deinceps  retractabo,  eos  in  Po  recte  traditos  esse 
evincere  mihi  videor.  Ac  primum  quidem  ad  usum  scrip- 
toris  non  nunquam  Wirzius  confugit,  ut  Pi1  scripturas  Po 
praeferendas  esse  doceret;  quod  quomodo  ei  cesserit,  paucis 
libet  demonstrare.  Cat.  46,  3  P  secutus  Iordanus  exhibuit: 
vocari  ad  sesc  iubet  Lentulum  Cethegum  Statilium  Gabinium 
itemque  Caeparium  Terracinensem.  Sed  in  P1  aliisque  legi- 
tur:  item  quendam  Caeparium-  in  aliis  iterimi:  itemque  Cae- 
parium quendam.  Verum  est  quod  Wirzius  ait,  Sallustium 
scribere  potuisse  quendam  Caeparium;  neque  vero  debuit 
scriptor,  quod  potuit.  Artis  autem  rationc  illud  quendam  iam 
eo  veri  dissimile  esse  evincitur,  quod  in  aliis  libris  alium 
obtinuit  locum,  quo  argumento  idem  Wirzius  Cat.  52,  36 
usus  est,  ut  adnotationem  sive  inter  lineas  scriptam  sive  in 
margine  positam  in  continuum  orationis  ordinem  irrepsisse 
probaret.  —  Porro  quae  Cat.  50,  4  de  usu  scriptoris  Wir- 
zius protulit;  non  omnibus  numeris  sunt  absoluta.  P  enim, 
quem  Iordanus  secutus  est,  haec  habet:  D.  Iunius  Silanus 
pedibus  in  sententiam  Ti.  Neronis  iturum  se  dixerat ,  quo d  de 
ea  re  praesidiis  additis  referundum  censuerat.  Hanc  igitur 
scripturam  WTirzius  propterea  Pi1  lectioni  qui  de  ea  re  post- 
ponendam  atque  adeo  falsam  esse  arbitratus  est,  quod  di- 
cendi  usus  aut  hanc  lectionem  postularet  aut  certe  quod 
is.  Et  re  quidem  vera  Cat,  49,  3.  Iug.  30,  2.  Gi?,  2  pro- 
nomen  is  additur;    neglexit  vero  WTirzius  aliis  locis  prorsus 

similibus  pronomen  demonstrativum  non  addi  velut:  Cat. 
19,  1  Pisa  . . .  missus  est  adnitente  Crasso,  quod  cum  infestimi 
ìnimicum  Cn.  Pompeio  cognoverat.  40,  5  Me  eos  in  domum 
D.  Bruti  perducit,  quod  foro  propinqua  erat.  46,  5  Consul 
Lentulum,  quod  praetor  erat,  ipse  manu  tenens  perducit.  Iug.  86,  3 
Id  factum  olii  inopia  honorum  olii  per  ambitionem  consulis  me- 
morabant,  quod  ab  eo  genere  celebratus  auctusque  erat.  — 
Cat.  52,  29  Prospera  omnia  cedunt,  quod  praebet  P,  immerito 
reicitur  a  Wirzio ,  qui  cum  Po1  prospere  scribere  mavult.. 
Sed  est  illa  lectio  insolita  quidem  neque  vero  singularis; 
ideoque  servanda  videtur  non  minus  quam  similis  similium 
verborum  structura  Cat.  20 ,  2  opportuna  res  cecidisset  et 
26,  5  quae  occulte  temptaverat  aspera  foedaque  evenerant. 
Cat.  52,  20  P  cum  V  consentiens,  id  quod  Iordanus  rece- 
pit,  praebet:  si  ita  res  esset ;  P',  cui  Augustini  adstipulatur 
testimonium,  habet:  si  ita  esset,  quod,  quia  cum  Cat.  51,  11 
et  Iug.  85  42  conspirat,  tamquam  solum  Sallustio  aptum 
a  Wirzio  praefertur,  quamvis  illud  iam  Kvigala  in  copiosa 
commentatione  ephemeridibus  gymn.  Austr.  XIV  619  inserta 
defenderit.  Mihi  quidem  nerao  persuadebit,  id  quod  om- 
nino  latinum  est  a  Sallustio,  quippe  qui  alias  alia  sed 
prorsus  simili  locutione  uteretur,  dici  non  potuisse.  Quod 
Dietschius  quoque  videtur  intellexisse ,  qui  cum  olim  voca- 
bulum  res  expungendnm  censuisset,  postea  in  Iordani  sen- 
tentiam  transiens  in  ed.  a.  1867  codicem  P  secutus  edidit: 
si  ita  res  esset. 

Quod  vero  codicem  P1  non  nunquam,  etiamsi  integram 
scripturam  ne  ipse  quidem  servaverit,  tamen  corrigendi  ratio- 
nem  ipsa  corruptela  indicare  Wirzius  contendit,  quantum  hoc 
a  rei  ventate  abhorreat  optime  in  Cat.  39,  2  demonstrare  licet. 
Hunc  enim  locum  cum  Gerlachio  et  Kritzio  ad  codicem  P1 
ita  exhibendum  putavit  Wirzius:  Ipsi  (se.  nobiles)  innoxii 
florentes  sine  metu  aetatem  agere  ceteros  iudiciis  terrere ,  quo 
plebem  in  magistratu  placidius  tractarent.  Ritschelio  aliter 
visum  est,   qui    (Mus.  Rhen.  XXI  318)  Pi  vestigia  secutus, 

qui  cetcrosque  praebet,  simpliciter  et  ingeniose  emendavit: 
ceteros,  qui  plebem  in  nwyisirulu  piucklius  tractarent,  iudiciis 
terrere.  —  Alia  sunt  huiusmodi  exejnpla,  quorum  unum  ipse 
Wirzius  suppeditavit;  Cat.  27,  3  enim  Rudolfi  Rauchensteinii, 
quam  laudai  Wirzius,  coniectura  propius  a  P  quam  a  P1 
abest.  Hic  enim  a  marni  prima  convocat  M.  Porcium  scrip- 
tum babet,  quo  fìt,  ut  propere  ad  M.  Porcium  e  P  petendum 
sit,  in  quo  convocat  per  M.  Porcium  extat.  Duobus  quae 
restant  exemplis  quid  meae  valeant  quantulaecunque  vires 
tentabo. 

Cat.  14,  2,  qui  locus  conclamatus  multos  vexavit  et 
a  multis  vexatus  est,  in  P1  haec  extant  scripta:  impudi- 
cus  adulter  alea  inanu  ventre  pene,  et  ganeo  supra  scriptum. 
In  P  autem  haec  inest  lectio,  suppleta  ex  parte  ab  antiqua 
manu  secunda,  quae  ganeo  in  margine  et  pene  inter  versus 
addidit:  inpudicus  adulter  ganeo  manu  ventre  pene  bona  patria 
laceraveral;  cuius  enunciati  posterior  pars  inde  a  manu  eodem 
modo  tradita  est  apud  Augustinum  d.  dial.  p.  13  ed.  Cre- 
celius.  Quodsi  cum  Wirzio  aliisque  altera  terna  vocabula 
cum  priore  vocabulorum  serie  minus  apte  conciliari  statui- 
mus,  quod  in  Sallustio  accuratae  verborum  contentionis  stu- 
diosissimo solito  etiam  magis  offendit,  in  prioribus  vocabulis 
aliquid  turbatum  esse  arbitrabimur,  idque  eo  magis  quod  in 
his  ipsis  verbis  vetusti  codices  non  interpolati  ita  variant, 
ut  in  aliis  alea  in  aliis  ganeo  extet.  Atque  idem  fere 
Koechlyus  et  Wirzius  censuerunt,  quorum  ille  priori  enun- 
tiationis  parti  coniectura  succurrit.  Locum  enim  Tnllianum 
respiciens,  qui  est  in  oratione  II  in  Cat.  10,23:  omnes  alea- 
tores ,  omnes  adulteri,  omnes  inpuri  inpudicique,  simulque  Pi1 
scripturam  intuens,  quam  supra  attilli,  coniecit  :  inpudicus  aleator 
ganeo.  Cui  coniecturae  —  speciosae  profecto  utpote  a  tanto 
viro  exeogitatae  —  si  quis  similem  Ciceronis  locum  valde 
auxilio  esse  arbitretur,  cogitet  velim,  Ciccronem  respectant, 
ne  vocabulum  adulter  quidem  resecandum  fuisse.  Quid  autem 
omnino    de    Sallustio  e  Cicerone   emendando    tenendum    siti 


13 

Iordanus  docuit  in  dissertatione  (Herm.  I  235  sqq.  ),  qua 
Linkerum  alium  Catilinae  locum  e  Cic.  Cat.  I  2,  5  corri- 
gentem  refellit.  Rectissime  vero  Koechlyus  illud  animad- 
vertit,  aut  inpudicus  aut  ganeo  delendum  esse,  cum  alterum 
alteri  interpretamenti  loco  additum  sit.  Simile  glossema, 
quo  locus  in  Taciti  hist.  I  22  foedatus  erat,  Urlichsius  de- 
texit,  quem  secutus  Ritterus  edidit:  adulterici  [matrimonia] 
ceterasque  regnorum  libidines.  Ut  igitur  hoc  loco  Urlichsius 
adulteria  sic  nostro  loco  ego  adulter  retinendurn  puto  ;  ver- 
bum  inpudicus  autem,  quod  a  librario  quodam  tamquam  ex- 
plicatio  vocabuli  adulter  adscriptum  erat,  quasi  emendationem 
eius  verbi,  quod  similitudine  quadam  litterarum  cum  ilio 
continebatur,  in  textum  receptum  esse  et  veruni  vocabulum 
expulisse  suspicor.  Ac  ne  quis  temere  me  in  P  tale  vitio- 
rum  genus  statuere  arguat,  eodem  piane  modo  Iordanus 
emendavit  locum  Cat.  20,  7,  prò  codicis  P  scriptura:  strenui 
boni  nobiles  atque  ignobiles  hanc  proponens  (Herm.  I  234)  : 
boni  malique  nobiles  atque  ignobiles.  Vocabulum  strenui  enim, 
verbi  boni  interpretandi  causa  additum  expulisse  videtur 
verum  vocabulum  malique,  quod  conicere  licet  e  Iug.  67,  2 
et  ex  Aur.  Vict.  Caes.  24,  9.  Nostro  igitur  loco  vocem  inpudicus 
expungas,  restituas  prodigus,  quod  ad  insequens  manu  eodem 
modo  pertinet,  quo  adulter  ad  pene,  ganeo  ad  ventre  refertur. 
Adscribam  locum  qualem  exhibendum  censui:  prodigus 
adulter  ganeo  manu  venire  pene  et  q.  s.  —  Cat.  35,  3  Wirzius 
item  P1  suum  commendat,  ita  tamen  ut  imam  voculam  e  P 
recipiat  ;  nos  in  hac  quoque  re  codicem  P  ducem  sequemur. 
cuius  ne  corruptelas  quidem  ad  veram  lectionem  invenien- 
dam  inutiles  esse  cognovimus.  Variant  autem  editores  in 
hoc  loco  constituendo ;  in  his  enim,  quae  nobis,  dum  haec 
scribimus,  praesto  fuerunt,  editionibus  legimus  primum  apud 
Cortium:  publicam  miserorum  caussam  prò  mea  consuetudine 
suscepi  :  non  quin  aes  alienum  meis  nominibus  ex  possessionibvs 
solcere  possern;  cum  alienis  nominibus  liberalitas  Orestillae  suiti 
filiaeque  copiis  persolveret  et  q.  s.     Atque  eodem  modo,  nisi 

quod  post  cwravocula  et  addita  est,  Gerlachius  (1823),  Krit- 
zius  (1828),  Fabrius  locum  scripserunt,  qui  quidem  Pari- 
sinos  non  ea  qua  opus  est  accuratione  cognitos  habuerunt. 
Quod  vero  in  eadem  lectione  acquievit  Iacobsius  (1864), 
circumspecti  iudicii  vir,  quodque  Linkerus  (1864)  ita  locum 
immutavit,  ut  praeter  et  in  vel  mutatum  voculam  cum,  quae 
in  optimis  libris  deest,  reciperet:  improbandum  videtur.  Novam 
Dietschius  (1859.  1864.  1867)  emendationem  est  ausus,  quae 
non  solum  a  PV  sed  omnino  ab  optimorum  codicum  fide 
niirum  quantum  abest;  scripsit  enim  :  non  quia  .  .  .  solvere 
non  possem,  cum  scilicet  .  .  .  per  solver  et.  At  neque  quia  neque 
cum  scilicet  in  optimis  extat  codicibus;  P  enim,  quocum  V 
consentit,  sic  liabet:  non  quin  aes  alienimi  meis  nominibus 
ex  possessionibus  solvere  non  possem  et  .  .  .  persolveret;  simi- 
lis  est  Pi1  scriptura,  qui  tamen  non  a  secunda  manu  supra 
scriptum  habet  et  prò  et  praebet  sed.  Itaque  ab  utroque 
codice  singula  delibans  Wirzius  P1  secutus  non  delendnm, 
e  P  et  prò  sed  recipiendum  putavit.  Aliam  neque  vero  om- 
nino diversam  Iordanus  viam  ingressus  vocabulum  no«,  quam- 
vis  in  P  extet,  et  ipse  eiecit,  id  quod  audacius  factum  mihi 
videtur,  cum  praesertim  voculam  et  in  at  mutaret  cumque 
ne  sic  quidem  durum  quocldam,  quod  verbis  ita  constitutis 
inest,  vitare  posset.  Novam  igitur,  quae  quam  minime  re- 
cederet  a  libri  P  scriptura,  emendationem  circumspicienti  mihi 
quin  ex  qui  corruptum  videbatur;  persolveret  autem ,  quod 
nemo  hucusque  attigit,  ab  inepto  librario,  male  congruentiam 
cum  possem  sectante,  ex  persolvet  mutatum  puto.  Saepissime 
enim  in  P  singulae  verborum  formaeinter  se  confunduntur.  velut 
Cat.  7,  4  habebunt  prò  habebant,  20,  8  reUnquere  prò  reliquere  ; 
20,  13  habeamus  prò  habemus  et  alias  passim.  Restitui  igi- 
tur: . . .  suscepi ,  non  qui  aes  alienwn  meis  nominibus  ex  pos- 
sessionibus solvere  non  possem  —  et  alienis  nominibus  libera- 
lilas  Orestillae  suis  fdiaeque  copiis  persolvet  — :  sed  quod 
et  q.  s.     Haec  enim  quasi  occupatio,  per  parenthesin  dieta. 

inducitur  coniunctione  et,  quam  et  quidem  significare  Wirzius 
quoque  vidit. 

Itaque  hic  quoque  tantum  abfuit  ut  ad  alterius  codicis 
scripturam  a  P  confugere  cogeremur,  ut  e  Pi  corruptelis  lec- 
tionem,  quae  ferri  posset,  eliceremus.  Tot  igitur  locis,  quos 
Wirzius  ad  confirmandam  suam  sententiam  de  utriusque  co- 
dicis Parisini  pretio  fere  pari  tractavit,  iterum  perpensis 
nusquam  P1  praestanliorem  quam  P  esse  cognovimus,  nisi 
quod  hic  codex  levioribus  scribendi  erroribus  saepissime 
laborans  interdum  sive  ex  P1  sive  ex  aliis  vel  deterrimis 
libris  sive  de  coniectura  sanandus  est.  Hoc  autem  Iordanus 
quoque  intellexit  neque  tamen  hac  re  a  recta  Pi  aestima- 
tione  prohibitus  est. 

Unum  vero  hucusque  praeterivimus  locum ,  quo  item 
Wirzius  Pi  fidem  infringere,  Pi1  auctoritatem  augere  cona- 
tus  est,  nos  vel  certissime  minorem  huius  libri  fidem  demon- 
strare  nobis  videmur.  Scilicet  Cat.  51,  4  in  P  est:  Magna 
mihi  copia  est  memorandi,  p.  e.,  qui  reges  atque  populi  ,  .  . 
male  consuluerint.  Sed  V  praebet  :  quae  .  .  .  consuluerunt  ; 
P1:  quae  .  .  .  consuluerint.  Equidem  ut  quae  prò  qui  legen- 
dum  putarem,  magis  etiam  quam  testimonio  Arusiani,  qui 
cum  V  consentit,  commoverer  enuntiatione  opposita  :  sed  ea 
malo  dicere,  quae  maiores  nostri  .  .  .  f ecere.  Cum  vero  hoc 
loco  indicativus  positus  sit,  dubitatione  caret,  quin  in  priore 
quoque  enuntiato,  pronomine  quae  prò  interrogativo  qui  sub- 
stituto,  indicativus  ponendus  eaque  lectio  restituenda  esset, 
quam  praebet  V.  Quam  ob  rem  hic  quoque  exemplum  de- 
prehendere  mihi  videor,  quod  Sallustianum  variandi  studium 
a  Vaticano  correctore  minus  intellectum  structurae,  quo  con- 
cinnior  existeret  oratio,  mutandae  fuit  causa.  Sed  utut  haec 
res  se  habet,  codicem  P1  hoc  loco  multo  deteriorem  esse 
quam  P  et  V  manifestimi  est,  quippe  qui  non  unam  alteramve 
praebeat  lectionem,  sed  tertiam  quandam  e  duabus  illis  ita 
contaminatam,  ut  pronomen  relativum  cum  V,  cum  P  con- 
gruat  verbum. 

Sed  de  duobus  Parisinis  haec  suffìciant,  quae  indicavi- 
mus  magis  quam  absolvimus.  Nam  et  inutile  est  singulis 
utriusque  libri  scripturis  ad  unam  omnibus  proferendis  atque 
comparandis  legentes  morari;  et  confidere  licet  Wirzium  ea 
e  Catilinario  elegisse  exempla,  quibus  cum  maxime  suae  sen- 
tentiae  suppetias  ferri  putavit.  Quod  si  minus  bene  ei  cessisse 
intelleximus  :  maneat  profecto  quod  statuit  Iordanus,  codi- 
cem  P  prò  fundamento  Sallustianae  recensionis  esse  haben- 
dum.  Quid  quod  non  nullis  locis  ipsum  Iordanum  immerito 
a  P  discessisse  persuasum  habemus!  Velut  de  ratione  ac 
formula  scribendi  Iug.  6,  3  nriretur  in  P  traditimi,  a  lordano 
iure  receptum  est.  Iug.  72,  1  oreretur  extat  in  P,  quod  item 
merito  Iordanus  scripsit.  Sequitur  ut  Cat.  34,  2  quoque 
orereiur,  quod  praebet  P,  retinendum  sit,  id  quod  Iordanus 
nescio  quo  pacto  repudiavit.  —  Simili  modo  Iug.  13,  6  prae- 
cepit,  quod  cum  multis  praebet  P  quodque  P1  supra  scrip- 
tum habet;  idem  iterum  verbum,  quod  contra  omnes,  quot- 
quot  innotuerunt,  libros  Cat.  41,  5  correxit  Linkerus.  quem 
Iordanus  secutus  est,  retinendum  erat.  Cf.  Fleckeiseni  ad- 
notatio  in  Dietsehiana  editione  a.  1867  p.  VI. 

Haec  habui  quae  in  praesentia  de  Sallustio  recen- 
sendo quasi  appendiculam  quaestionis  a  lordano  absolutae, 
sed  postea  impugnatae  proferrem.  Iam  vero  quaenam  emen- 
da ti  o  n  i  s  Sallustianae  leges  sequendae  sint ,  paucis 
exemplis  allatis  videamus  Has  autem  leges  eruere  licet 
tum  ex  illius  coclicis,  quem  ceteris  praestantiorem  cogno- 
vimus ,  universa  indole ,  tum  ex  usus  Sallustiani  circum- 
specta  accurataque  cognitione.  Atque  ut  de  ilio  prius  dis- 
putemus,  quod  secundo  loco  posuimus,  cum  huius  usus 
singulas  quasdam  proprietates  ab  ipsis  antiquitatis  tempori- 
bus ad  nostram  usque  aetatem  homines  docti  cognitas  habe- 
rent  neque  vero  universum  dicendi  genus  pervestigantes 
sub  unum  quasi  conspectum  darent:  factum  est,  ut  non 
nunquam,  quod  alias  in  Sallustii  scriptis  occurrit,  tamquam 
piane  solitarium    removerent,    quodque  re  quidem  vera,    ut 

in  tanta  reliquiarum  exiguitate,  singulare  est,  neque  vero 
scriptoris  ingenio  repugnat,  reicerent  et  oranino  coniectandi 
temeritate  in  nostrum  saevirent  quodam  modo  ;  aut,  cum  quae- 
dam,  quippe  a  sermonis  Sallustiani  usu  aliena,  ferri  nequire 
minus  perspicerent,  satis  miras  obtruderent  scriptori  explica- 
tiones.  Quam  ob  rem  diserte  edixit  Fridericus  Ritschelius,  si 
quis  ante  oculos  sibi  ponere  velit ,  quantum  ars  interpretandi 
efficere  potuerit  et  locutionum  portentis  et  sententiarum 
monstris  proferendis,  ei  recentiores,  qui  in  Sallustium  com- 
positi sunt,  commentarios  evolvendos  esse.  Cui  praeclaris- 
simi  viri  iudicio,  sive  damnationem  vocare  mavis,  neminem 
non  assensurum  puto ,  qui  aliquantum  temporis  in  hisce 
libris  legendis  consumpsit,  sed  ita  assensurum,  ut  quantum 
a  quibusdam  nostrae  aetatis  enarratoribus ,  Dietschio  dico 
et  Iacobsio  et  Kritzio  et  Linkero ,  ad  scriptorem  recte  in- 
tellegendum  congestum  sit,  grato  animo  agnoscat.  Ac  ne 
ii  quidem  defuerunt,  qui  de  universo  sermone  Sallustiano 
exponerent  *).  Neque  vero  hucusque  id  effectum  esse  mihi 
videtur  explicando  et  interpretando  ut  —  id  quod  summum 
philologiae  propositum  est  —  de  hoc  quoque  scriptore  non 
hae  illae  quamvis  verae  opiniones  circumferantur ,  sed  ut 
accurato  iudicio  singulae  de  singulis  sermonis  proprietatibus 
sententiae  comprehendantur ,  utque  rerum  scriptoris  non 
vana  quaedam  imago ,  sed  expressa  circumscriptaque  effigies 
in  eorum ,  qui  ad  Sallustium  et  interpretandum  et  emen- 
dandum  aliquid  conferre  sibi  videntur,  mentibus  haereat. 
Velut  brevitatis  Sallustianae  multi  admonent,  quae  quomodo 
cum  praegnanti  orationis  ubertate  coniuncta  sit,  non  curant; 
variandi  studium  iure  suo  tamquam  proprium  scriptoris 
praedicant,    qui   qua  delectetur   sermonis   aequabilitate,  vix 


*)  Cf.  Badstuebneri  de  Sallustii  dicendi  genere  commentatio 
(Berol.  1863).  —  Alteram  de  dicendi  genere  Sallustii  commentationem, 
quam  scripsit  A.  Laws  (Roessel.  1864),  quod  quamvis  magno  opere 
sectatus  assequi  non  potui,  vehementer  doleo. 

intellegunt  ;  quid  quod  sententiarum  laudant  gravitatem 
copiamque,  easdem  paene  ubique  cogitationes  atque  iisdem 
fere  verbis  expressas  occurrere  non  ita  cognitum  habent; 
mirabilem  ingenii  humani  eognitionem  rerumque  publicarum 
scientiam  in  historico  merito  extollunt,  quem  cum  in  tem- 
porum  rationibus  tum  in  regionum  descriptionibus  parimi 
diligentem  esse  videre  nolunt;  denique  antiquarum  sectato- 
rem  locutionum  nuncupant,  quem  eundem  verborum  esse 
novatorem  minus  perspiciunt.  Quod  ne  quis  temere  a  me 
iactari  autumet,  singulis  singula  exemplis  liceat  confirmare. 
Ac  de  brevitate  quidem  Sallustiana  et  multi  veterum 
scriptorum  dixerunt,  quorum  testimonia  nuperrime  a  Teuf- 
felio  (Ueber  Sallust  und  Tacitus  p.  19  sq.)  collecta  repetere 
nolo,  et  recentiores  enarratores  ad  unum  omnes.  Et  tamen 
non  nulli  loci  adstricto  dicendi  genere  paulo  obscuriores 
tantum  abest  ut  simpliciter  explicati,  ut  coniecturis  vexati 
sint.  Velut.  Iug.  5,  5  Igitur  amicitia  Masinissae  bona  atque 
honesta  nobis  permansit.  sed  imperi  vitaeque  eius  finis  idem 
fuit.  Coniunctio  sed  iam  a  Boieseno  in  suspicionem  vocata, 
in  et  mutata  est;  quae  coniectura  cum  nescio  quid  languidi 
efficeret ,  editoribus  displicuit  quidem ,  sed  inlexit  tamen 
Linkerum  et  Dietschium ,  ut  coniunctionem  sed  uncis  inclu- 
deremo sive  delerent.  Sed  quod  coniunctione  deleta  nascitur 
asyndeton  valde  improbandum  videtur.  Utitur  enim  Sallustius 
hac  dicendi  figura  plerumque,  ut  explicationem  inducat  vel 
oppositum  aliquod  significet,  id  quod  a  nostri  loci  sensu  piane 
abhorret.  Contentione  enim  verborum  instituta,  cum  ami- 
citia Masinissae  et  imperi  vitaeque  eius  finis  sibi  opponantur, 
pronomen  idem,  quod  pertinet  ad  imperi  finis  compararetur 
cum  adiectivis  bona  atque  honesta.  Verum  coniunctio  sed  illa, 
qua  Sallustius  in  suis  Thucydidem  castris  cecidisse  a  Seneca 
dicitur,  brevitate  usurpatur,  quam  reticentiam  nominaverim, 
et  explicatur  iis  quae  deinceps  sequuntur  verbis:  Dein  Mi- 
cipsa  filius  regnimi  solus  obtinuit ,  Mastanabale  et  Gulussa  fra- 
tribus  morbo   absumptis.     Scimus   enim   et  e  Livi   epit.  L  et 

ex  Appiani  bello  Lib.  106,  Masinissa  Numidiae  rege  ma- 
lore annis  XC  mortuo  a  P.  Scipione  Aemiliano  partes  im- 
peri ita  divisas  esse,  ut  Micipsa  prò  rege  esset,  Masta- 
nabal  ius  iudiciumque  omnium  rerum  haberet,  Gulussa 
arbitrium  belli  pacisque  ageret.  Haec  igitur  est  loci  sen- 
tentia:  Amicitia  Masinissae  bona  quidem  fuit;  sed  imperio 
post  eius  obitum  diviso  ita  interrupta  est,  ut  demum,  cum 
Gulussa  et  Mastanabale  fratribus  morte  absumptis  ad  solum 
Micipsam  regia  potestas  rediisset,  illa  quoque  regis  amicitia 
resuscitaretur.  —  Vides  quam  non  intellecta  sit  hoc  loco 
illa,  quae  laudatur  a  Quintiliano,  Sallustii  velocitas. 

Alterum  possem  afferre  locum  (Cat.  14,  4:  Si  quis  .  .  . 
inciderat  par  similisque  efficiebatur),  quem  brevitate  insignem 
quasi  per  pleonasmum  dictum  esse  docti  putarunt,  donec 
Woelfflinus  subtilissimo  brevitatis  artifici  suum  restituit; 
etenim  non  nullos  pares,  non  nullos  similes  fuisse  indi- 
care voluit  scriptor.  Sed  transeo  ad  abundantiam  orationis 
item  brevi l)  Sallustio  usitatam.  Cernitur  autem  multifariam 
haec  ubertas  et  copia;  e.  g.  nomina  cum  emphasi  dicuntur, 
velut  tritum  illud  mortales  prò  homines ,  quam  locutionem  a 
Livio  quoque  et  Plinio 2)  aliisque  usurpatam  e  Claudio 
Quadrigario  Sallustium  petiisse  Gellius  XIII  29  indicare 
videtur.  In  personis  significandis  circumscriptione  quadam 
utitur  scriptor,  velut  Cat.  3  imbecilla  aetas  prò  ego  adole- 
scens;  5  iuventutem  suam  prò  se;  corpus  patiens  inediae  et 
vastus  animus  prò  is.  Frequentativa  amat  prò  simplicibus 
verbis,  velut  agitare  prò  agere  et  similia  multa;  item  com- 
posita verba,  ut  efficere  prò  facere  ;  item  verba  cum  substan- 
tivis  vel  participiis  iuncta,  ut  pensi  habere  prò  pendere.  Singulas 
notiones  binis  vocabulis  exprimit,  cf.  liber  ac  solutus,  malus 
pravusque,  virium  opes,  reges  atque  imperatores  ;  vivere  atquefrui 

*)  Sàllusti  brevis  scripsit  Statius ,  neque  vero  quod  Teuffelius  dixit 
(1.  1.  p.  20)  in  Thebaide,  sed  Silvarum  1.  IV.  e.  7. 
2)  Cf.  Grasb erger,  de  usu  Pliniano  p.  95. 

anima;  facilia  factu,  semper  ad  optumum  quemque.  Figura 
utitur  Sallustius  ea,  quam  fV  dia  óvóiv  vocitant  Graeci,  ut 
darà  aeternaque  i.  e.  claritate  aeterna,  periodo  atque  negotiis 
i.  e.  negotiorum  periculo.  Pro  nudo  casu  ponit  casum  cum 
praepositione  iunctum  e.  g.  in  parte  tertia  Africam  posuere  prò 
partem  tertiam.  Polysyndeton  adhibet  inque  primis  epana- 
lepsi  quadam  delectatur,  qua  aut  subiecto  enuntiationis,  quo 
magis  extollatur,  pronomen  demonstrativum  adiungitur,  velut 
sed  urbana  plebes  e  a  vero  praeceps  erat;  aut  singulis  rei 
cuiusdam  partibus  enumeratis  tota  iterum  res  significatur, 
velut  utrumque  per  se  indigens  alterum  alterius  auxilio 
eget;  divorsipars  ingenium,  alii  corpus  exercebant.  IUud 
quoque  adnotandum  videtur,  quod  prò  verbo  substantivo 
alia  verba  amat  substituere,  cuius  generis  est  virtus  darà 
aeternaque  h  ab  e  tur  ;  obsessus  tene  or. 

Huc  Cat.  3,  4  pertinet:  inter  tanta  vitia  imbecilla  aetas 
ambitione  conrupta  tenebatur.  Qui  locus  non  nullis  enarra- 
toribus,  veluti  Kritzio,  Fabrio,  explicatione  minus  egere 
videbatur,  a  quibusdam  minus  recte,  nisi  fallor ,  tractatus  est. 
Atque  inter  hos  quidem  Dietschius  inter  tanta  vitia  iunxit 
cum  tenebatur,  quod  nihil  aliud  potest  significare,  nisi  Sal- 
lustium  vitiis,  quae  supra  dieta  sunt,  i.  e.  audacia  largitione 
avaritia  obstrictum  esse,  id  quod  abhorret  ab  universa  loci 
ratione.  Porro  idem  ir  doctus  quod  conrupta  non  ad  aetas, 
sed  tamquam  casu  ablativo  positum  ad  ambitione  pertinere 
putat,  duplici  causa  se  commotum  profitetur,  primum  quia 
superfluere  quoddam  videatur  —  quasi  abundans  ubertas  in 
Sallustio  esse  non  possit  — ;  deinde  quia  ambitio  per  se 
non  vitiosa  sit  et  propterea  vocabulo  conrupta  definiri  debu- 
erit;  —  at  vero  item  definito,  si  conrupta  ad  aetas  referas, 
nam  si  aetas  ambitione  dicitur  corrumpi,  corrumpentem 
illam  ambitionem  fuisse  sequitur,  neque  necesse  est  cum 
Dietschio  liane  sententiam  eo  velie  efficere ,  ut  conrupta 
sensu  activo  positum  contendas.  Rectissime  vero  Dietschius 
imbecilla  aetas  prò  ego  iuvenis  imbecillus  dictum  statuit;   nam 

Klimschae  de  hac  re  commenta  recoquere  inutile  est.  Sen- 
sum  igitur  loci  hunc  esse  manifestum  est:  Cum  multa  per 
rem  publicam  propagata  essent  vitia,  ego  adolescentulus 
non  sum  aeque  corruptus,  ut  multi ,  quo  factum  est,  ut 
non  tenerer  nisi  uno  vitio  i.  e.  mala  ambitione.  Cf.  Iacobsii 
ad  hunc  locum  adnotatio. 

Neque  vero  in  singulis  tantum  locutionibus  pleonasmum 
quendam  deprehendimus:  omnino  scriptor,  qui  in  narrando 
et  exponendo  pressus  est  et  adstrictus,  discurrit  in  pro- 
oemiorum  praesertim  altius  repetitorum  ambitu,  qua  de  re 
plura  huc  afferre  supersedeo.  Haec  autem  omnia  quae  de 
pleonasmo  Sallustiano  indicavi,  non  quo  singularia  nostro- 
que  scriptori  propria  essent,  in  conspectum  dedi;  sed  ut, 
in  qua  ceteri  versantur  latini  scriptores  orationis  abundan- 
tia,  eam  ne  a  Sallustio  quidem  alienam  esse  demonstrarem. 

De  variandi  studio  scriptoris  fusius  disputare  nihil 
attinet,  quippe  quod  nemo  in  scriptore  nostro  legendo  me- 
diocriter  versatus  non  possit  videre  ;  variat  autem  Sallustius 
permultis  modis,  velut  concretis  abstracta  miscens  e.  g. 
ventri  ac  somno;  primarias  verborum  notiones  cum  trans- 
lationibus  coniungens  ;  singula  verba  ad  binos  casus  referens, 
ut  armorum  ali  quanto  numero,  hostium  paucorum  potiti. 
Omnino  comparativum  et  superlativum ,  singularem  et  plura- 
tivum  numerum,  casus,  tempora,  modos,  genera ,  denique 
adiectiva  et  adverbia  (quo  modo  rem  publicam  habuerint  quan- 
tamque  reliquerint)  inter  se  mutat,  substantiva  cum  adiecti- 
vis  componit,  ut  magna  vi  animi  —  ingenio  pravo;  agreste 
—  sine  legibus  —  solutum.  Varietatem  autem  illam  a  libra- 
riis  atque  adeo  editoribus  non  nunquam  parum  perspici, 
exemplo  supra  'p.  165)  allato  demonstravi;  item  de  aequa- 
bilitate  dicendiSallustiana  deque  concinna  verborum  con- 
tentione  iam  antea  (p.  169)  paucis  monui.  Nulla  igitur  mora 
interposita  ad  illud  contendami  quod  dudum  orationem  ad 
sese  vocat. 

Miro  prae  ceteris  scriptoribus  Romanis  quo  Tacitimi 
paene  aequat  excellit  Sallustius  sententiarum  pondere  et 
gravitate  ;  idem  tamen  sententiarum  copia  et  varietate  mirum 
quantum  Tacito  inferior  est.  Nam  iterantur  saepissime  senten- 
tiae,  neque  vero  ita,  quod  n emini  non  accidit  scriptori,  ut  eae- 
dem  modo  hac  modo  illa  ratione  expressae  varietatis  speciem 
quandam  praebeant;  sed  eaedem,  iisdem  fere  verbis  dictae, 
praesertim  in  orationibus  et  prooemiis,  quae  prae  ceteris 
librorùm  partibus  sententiis  ornatae  sunt,  iterum  iterumque 
proferuntur.  Quid  quod  non  singulae  tantum,  sed  totae 
sententiarum  series  bis  apud  nostrum  occurrunt,  cuius  rei 
duo  exempla  adscribam: 

Ac  primum  quidem  Catilinae  et  Iugurthae  proo  ernia 
simillima  sunt: 


Catilinae  prooemium. 

1)  Nostra  omnis  vis  in  animo 
et  corpore  sita  est. 

2)  Rectius  videtur,  ingeni  opi- 
bus  memoriam  nostri  quam 
maxume  longam  efficere, 

3)  quoniam  vita  brevis  est. 

4)  Divitiarum  et  formae  glo- 
ria fluxa  atque  fragilis  est. 

5)  Virtus  clara  aetemaque 
habetur. 

6)  Compertum  est  ;  plurimum 
ingenium  posse, 

7)  Sed  multi  mortales,  dediti 
ventri  atque  sonino,  vitam 
transiere. 


Iugurthae  prooemium. 

3)  Nam  genus  hominum  com- 
positum  ex  animo  et  cor- 
pore est. 

2)  Si  bonarum  rerum  cura 
essetj  prò  mortalibus  gloria 
aeterni  fterent. 

1)  Falso  queritur  genus  huma- 
num,  quod  aevi  brevis  sit. 

4)  Praeclara  facies ,  magnae 
divitiae  brevi  dilabuntur. 

5)  Ingeni  egregia  facinora  im- 
mortalia  sunt. 

6)  Animus  aetemus ,  rector 
Immani  generis. 

7)  Sed  multi  dediti  corporis 
gaudiis  aetatem  agunt. 

8)  In  magna  copia  rerum 
alìud  olii  natura  iter  (prae- 
clari  facinoris  aut  artis 
bonae)  ostendit. 

9)  (Pulchrum  est)  bene  fa- 
cere  rei  publicae. 

10)  Bene  dicere  haud  absur- 
dum  est. 

11)  Ego  adulescentulus  stu- 
dio ad  rem  publicam  latus 
sum,  ibique  mihi  multa  ad- 
vorsa  fuere.  Nam  au- 
dacia, largitio,  avaritia 
vigebant. 


12)  Reliquam  aetatem  a  re 
publica  procul  habendam 
decrevi. 

13)  De  Catilinae  coniuratione 
absolvam. 

14)  Pauca  prius  explananda 
suntj  quam  initium  nar- 
randi  faciam. 


8)   Variae  sunt  artes   quibus 
claritudo  paratur. 


9)  Cura  rerum  publicarum 
(minume  hac  tempestate 
cupiunda  videtur). 

10)  Memoria  rerum  gestarum 
magno  usui  est. 

11)  Si  reputaverint,  et  quibus 
ego  temporibus  magistratus 
adeptus  sim,  et  quales  viri 
idem  adsequi  nequiverint, 
et  postea  quae  genera  ho- 
minum  in  senatum  perve- 
nerint,  profecto  existuma- 
bunt,  me  magis  merito 
quam  ignavia  iudicium  ani- 
mi mei  mutavisse. 

12)  Decrevi  procul  a  re  publica 
aetatem  agere. 

13)  Bellum  scripturus  sum. 

14)  Prius  quam  huiusce  modi 
rei  initium  expedio,  pauca 
supra  repetam. 


Atque  eadem  fere  similitudo  intercedit  inter  eam  ora- 
tionem,  qua  Catilina  socios  suos  in  unum  convocatos  in  ab- 
dita  aedium  parte  cohortatus  est  (eap.  20),  et  eam,  quam 
Etruriae  montibus  et  copiis  consulis  clausus  concione  ad- 
vocata  ad  suos  habuit  milites  (cap.  58): 

Cat.  20.  Cat.  58. 

1)   Virtus  fidesque  vostra  spec-       1)  Compertum  ego  habeo,  ver- 
tala mihi.  ba  virtutem  non  addere. 

2)  Sed  ego  quae  mente  agi- 
tavi audistis. 

3)  Quae  condicio  vitae  futura 
sit,  nisi  nosmet  ipsi  vin- 
dicamus. 

4)  Fauci  potentes  ;  celeri  vol- 
gus  fuimus. 

5)  Gratia  potentia  honos  di- 
vitiae apudillos;  nobis  re- 
liquere  pericula  repulsas 
iudicia  egestatem. 

6)  Nonne  emori  praestatì 

7)  Verum  enim  vero  Victoria 
inmanibus  nobis !)  est,viget 
aetas,  animus  valet. 

8)  Tantummodo  incepto  opus 


2)  Sed  ego  vos  advocavi,  uti 
causam  mei  consili  aperir  em. 

3)  Socordia  Lentuli  quantam 
nobis  cladem  attulerit. 

4)  Quo  loco  res  nostrae  sint, 
omnes  intelligitis. 

6)  Divitiae  decus  gloria,  liber- 
tas  atque  patria,  si  vin- 
cimus  omnia  nobis  tuta 
erunt;  si  metu  cesserimus, 
eadem  Ma  advorsa  fient. 

5)  Diutius . . .  esse  egestas  pro- 
hibet. 

10)  Magna  me  spes   victoriae 
tenet.  Animus,  aetas,  vir- 
tus  vostra. 
9)  Audacia  opus  est. 


9)  Illis  divitiae  superant;  at 
nobis  est  domi  inopia,  foris 
aes  alienum.  Quid  reliqui 
habemus  praeter  animam  ì 

10)  Quin  igitur  expergisciminiì 

11)  Res  tempus  pericula  ege- 
stas, belli  spolia  hortantur. 

12)  Nisi  forte  vos  servwe  ma- 
gis  quam  imperare  parati 
estis. 


7)  Illis  supervacaneum  est  prò 
potentia  paucorum  pug- 
nare; nos  prò  patria  prò 
liberiate  prò  vita  certamus. 

8)  Haec  sequi  decrevistis. 

11)  Animus  aetas  virtus  vostra 
me  hortantur ,  praeter ea 
necessitudo. 

12)  Cavete,  ne  capti  potius 
siculi  pecora    trucidemini 

•  quam  virorum  more  pug- 
nantes  cruentam  atque  luc- 


*)  Non  enim  video  cur  a  P,  quocum  Priscianus    conscntit,    reco- 
dens  Iordanus  p  sequatur. 

tuosam  victorìam  hostibus 
relinquatis. 

De  nimia  illa,  quam  Pollio  in  Sallustii  scriptis  reprehen- 
dit,  priscorum  verborum  affectatione  non  repetam, 
quae  bene  exposuit  F.  Deltour  in  eleganti  commentatione, 
quae  de  Sallustio  Catonis  imitatore  inscribitur  (Paris.  1859). 
Ac  de  novatore  verborum  quoque  satis  habebo,  iis, 
quae  Teuffelius  1.  1.  collegit,  veterum  scriptorum  testimoniis 
Gelliana  duo  addidisse:  N.  A.  VI  17,  8  ubi  noster  novius 
pervulgatiusque  verbum  adhibuisse,  X  21,  2  ubi  item  novum 
verbum  usurpasse  dieitur. 

Omnino  vero  de  Sallustiano  dicendi  genere  monendum  duco 
dicendi  usumnon  esse  tyrannum  inexorabilem,  qualem  non  nulli 
sibi  effinxisse  videntur,  qui  in  legibus,  quas  ex  ipsis  exemplis 
evincere  licet,  non  acquiescentes,  ad  praeoccupatas  interdum 
opiniones  quasi  ad  veram  normam  singula,  quae  ipsis  displi- 
cent,  dirigere  non  dubitant.  Velut  de  nominum  propriorum 
usu  apud  Romanos  scriptores  disputans  Lahmeyerus  (Philol. 
XXII  469 — 494)  tres  Sallustianos  quoque  attigit  locos,  quos, 
quia  praeceptis  ab  ipso  propositis  repugnabant,  vi  adhibita 
ad  suum  arbitrium  mutavit.  Cum  enim  a  Caesare  illud  no- 
vatum  esse  contenderet,  ut  nomen  gentile,  omisso  praeno- 
mine,  cum  cognomine  coniunctum  priorem  obtineret  locum: 
huius  usus  duo  exempla,  quae  apud  Sallustium  antiquarium  ex- 
tant,  immutanda  putavit.  Sed  Iug.  15, 3  ut  ante  Aemilius  Scaurus 
praenomen  M.,  quod  omnes  libri  ignorant,  addam,  ne  Diet- 
schii  quidem  argumentis  commoveor,  qui  et  ipse  suas  sibi 
normas  fingens  iusto  pluribus  locis  praenomina  quamvis  re- 
pugnante codicum  scriptura  inseruit.  Itemque  Cat.  32,  2 
Marcium  Regem,  quippe  quod  tueantur  omnes  codices  prae- 
ter  unum  nequissimum  1  ad  Lahmeyeri  arbitrium  transpo- 
nere  dubito. 

Idem  Lahmeyerus  (Philol.  XXII  63—69)  de  asyndeto 
in  consulum  nominibus  iungendis  ita  disputavit,  ut,  si  sin- 
gula  consulum  nomina  ponuntur,  coniunctionem  et  adhiberi 
doceret,  velut  in  or.  Macri  10  Bruto  et  Mamerco  consulibus, 
quod  recte  traditimi  in  V  male  impugnavitDietschius  (ad  hunc 
locum  ed.  1859).  Cum  vero  bina  ternave  consulum  nomina  (sive 
praenomen  cum  nomine  gentili  sive  illud  cum  cognomine 
sive  cum  utroque)  ablativo  absoluto  posita  sunt,  et  ubicun- 
que  praeterea  ad  annum  significandum  scribuntur,  ccavvòeiug 
ea  exhibenda  esse  Lahmeyerus  contendit.  Quod  praecep- 
tum  num  in  Sallustium  quoque  quadret,  codicis  P  scriptura 
exploranda  videamus.  Ac  de  iis  locis,  quibus  bina  consulum 
nomina  non  ablativo  absoluto  sed  alio  casu  posita  sunt,  hoc 
dixisse  sufficiat,  in  P  semel  asyndeton  deprehendi  Iug.  27,  3 
consules  declarati  P.  Scipio  Nasica  L.  Bestia;  quater  coniunc- 
tionem et  extare,  Cat.  18,  2  P.  Autronius  et  P.  Sulla  desig- 
nati consules;  18,  5  L.  Cottam  et  L.  Torquatum  consules; 
Iug.  43,  1  Metellus  et  Silanus  coss.  de  s.  s.  —  Neque  ii  loci 
magni  momenti  sunt,  qui  e  deperditis  Sallustii  historiarum 
libris  leguntur  apud  Rufìnum  de  comp.  et  metr.  orat.  p.  192 
Orell.  et  PriscianumXV  p.  64  Hertz,  fragni.  I  1  D:  I.  Le- 
pido Q.  Catulo  consulibus;  et  apud  Victorium  ad  Cic.  Rhet. 
p.  5  Orell.  fr.  I  8  D  :  Ser.  Sulpicio  et  M.  Marcello  consulibus. 
—  Sed  ter  in  Catilina  ablativum  absolutum  legimus:  17,  1 
L.  Caesare  et  C.  Figulo  consulibus,  ubi  omnes  libri  praeter  fi 
et  tuentur;  18,  2  L.  Tallo  et  M\  Lepido  consulibus,  ubi  et  in 
plerisque  codicibus  iisque  optimis  traditum  est;  38,  1  Cn. 
Pompeio  et  M.  Crasso  consulibus,  ubi  et  in  omnibus  extat 
codicibus.     Videlicet  omnes  Lahmeyero  repugnant. 

Caveamus  igitur  ne  scriptori  scribendi  leges  vel  sub- 
tilissime  excogitatas  obtrudamus,  nisi  quae  maiore  exemplo- 
rum  numero  satis  firmatae  sunt.  Est  enim,  quod  olim  Go- 
dofredus  Hermannus  monuit,  ars  quaedam  nesciendi;  et 
praesertim  in  scriptorum  Sallustianorum ,   quae  extant,    tam 

angusto  ambitu    non    nulla    sunt  et  erunt,    quae    ad    certam 
regulam  minus  revocari  possint. 

Item  de  rebus  ipsis,  quas  narrat  Sallustius,  illud  tenendum 
est,  ea  quae  scripsit  noster  non  omnibus  numeris  esse  ab- 
soluta.  Velut  nemo  negabit,  rerum  ordinem ,  qui  est  in  Cat. 
capp.  26— 31,  minus  probandum  esse,  sed  immerito  Linkerus 
singulis  capitibus  transponendis  rectam  narrationis  seriem 
restituere  sibi  videbatur,  quamquam  non  nulli  homines  docti  ei 
assensi  sunt,  ut  Dietschius,  qui  in  ed.  1859  argumentis  haud 
spernendis  Linkerum  impugnavit,  in  posterioribus  edd.  1864 
et  1867  se  in  Linkeri  sententiam  transiisse  confessus  est.  Sed, 
ut  de  iis,  quae  Theodorus  Wiedemannus  (Philol.  XXII 495  sqq.), 
alii  contra  Linkeri  commentum  monuerunt;  taceam:  non 
librarios  sed  Sallustium  illa  transpositione  corrigi,  vel  firmis- 
sime  eo  demonstravit  Mommsenus  (Herm.  1 437),  quod  ne  facta 
quidem  transpositione  veruni  ordinem  rerum  restituì  docuit. 
Atque  illud  quoque,  quod  Doederleinius  Cat.  51,  39  verba 
quaedam  de  Graeciae  more,  rerum  ventati  repugnantia, 
transponenda  proposuit  (Philol.  IX  579),  nihil  aliud  est  nisi 
ipsum  corrigere  scriptorem.  Quid  enim  obstat,  quominus 
ipsum  Sallustium  in  singulis  non  nunquam  errasse  credamus  ? 
Neque  vero  ea  ignorare  potuit  Sallustius  quae  nemo  non 
aequalium  scire  debuit,  velut  C.  Murenam  non  citeriori  Gal- 
liae  legatimi  praefuisse  (Cat.  42,  3  cf.  Cic.  p.  Mur.  41,  89) 
sed  ulteriori,  quod  recte  scripsit  Cortius.  Item  Jug.  43,  1 
consules  designati,  quod  cum  temporum  rationibus  conciliari 
nequit,  non  ingeniosa  solum  sed  vera  coniectura  a  Momm- 
seno  (Herm.  I  430)  in  consules  de  senatu  sententia  mutatum 
esse,  ipsius  ostendit  mutationis  facilitas  {coss.  dess.  —  coss. 
de  s.  s.).     Sed  haec  hactenus. 

Iam  ad  illud  veniamus,  quod  alterum  mihi  propositum 
est,  ut  de  codicis  P  n.  500,  quem  diorthoseos  Sallus- 
tianae    fundamentum    cognovimus,    universa    indole    paucis 

agàmus.  Multis  igitur  locis  Pi  scripturam  a  perversis 
cmendandi  studiis  vindicare  conati  sumus  ;  neque  vero  un- 
quam  mendosum  eum  esse  negavimus ,  quod  quidem  omnino 
negari  nequit.  Quae  enim  Urlichsius  l)  in  Plinio  suo  statuit 
emendandi  genera,  ea  prò  ingenio  codicis  P  in  Sallustio 
quoque  adhibenda  sunt,  ubi  item  restituendo  inter- 
pungendo mutando  transponendo  delendo  sup- 
plendo, ut  veram  adsequamur  scripturam,  eniti  debemus, 
id  quod  exemplis  liceat  demonstrare. 

Ac  restituenda  quidem,  quae  in  P  dignosci  potest, 
archetypi  scriptura  ipsi  Sallustio  suum  dare  mihi  videor 
Cat.  18,  4:  Eral  eodem  tempore  Cn.  Piso ,  adulescens  nobilis 
summae  audatiae,  egens  factiosus ,  quem  ad  perturbandam  rem 
publicam  inopia  atque  mali  mores  stimulabant.  Sic  Iordanus  codi- 
cem  P  —  ut  videtur  —  secutus  hunc  locum  exhibuit:  sed 
dubium  non  est  quin  sic  ferri  nequeat.  Enuntiatio  enim  pro- 
nomine relativo  adiuncta  mirum  quantum  languet  quippe 
quae  idem  prorsus  recoquat,  quod  iam  ipsis  vocabulis  egens 
factiosus  exprimitur.  Sensus  enim  huius  scripturae  hic  est: 
egens  factiosus,  quem  ad  factiose  agendum  egestas  stimu- 
labat.  Legimus  quidem  iuxta  inopia  alterum  substantivum 
mali  mores;  sed  hoc  additamento  tantum  abest  ut  minuatur 
diffìcultas,  ut  gravior  etiam  existat.  Videlicet  priora  bina 
epitheta  nobilis  summae  audaciae  nude  posita  sunt  ;  altera 
bina  explicata  esse  a  scriptore,  ea  indicata  ratione,  quae 
inter  egens  et  inopia  intercedit.  Desideramus  igitur  in  iis 
quae  antecedunt  verbis  epitheton  quoddam,  quo  mali  mores 
aeque  referatur,  atque  inopia  ad  egens  pertinet.  Exspecta- 
mus  autem ,  de  factiose  agendo,  cum  novi  aliquid  in  enunti- 
ato  relativo  inesse  debeat ,  nisi  in  hoc  enuntiato  mentionem 
non  inici.  Ne  igitur  multa:  factiosus  est  corruptum;  quod 
quomodo  emendandum  sit,   non    coniectando  opus  est,    sed 


*)  Disp.  exit,  de  num.  et  nom.  propr.  in  Plin.  h.  n.  p.  4. 

P  accuratissime  et  excutiendus  et  sequendus.  In  hoc  enim 
libro  facti~**osus  ita  scriptum  extat,  ut  duae  litterae  di  era- 
sae  sint.  In  arehetypo  igitur  sive  in  eius  protarchetypo , 
ut  ita  dicam,  infuisse  manifestimi  est  FACTIDIOCVC  quod 
a  librario  non  ut  debuit  fastidiosus ,  sed  perperam  facti- 
diosus  lectum,  postea  duabus  litteris  erasis  in  factìosus  depra- 
vatum  est.  Id  eo  facilius  fieri  potuit,  quod  adiectivum  factiosus 
in  Iugurthino  saepius  coniungitur  cum  nobilis,  quod  nostro 
quoque  loco  extat,  cf.  8,  1.  15,  4.  28,  4.  77,  1;  sed  quod 
alias  rectissime  positum  est,  alias  pessime  se  habere  posse 
manifestum  est.  Ac  ne  quis  miretur,  vocabulum  fastidiosus 
in  exigua  scriptorum  Sallustianorum ,  quae  per  temporum 
vicissitudines  servata  sunt,  copia  nisi  nostro  loco  non  repe- 
riri,  conferat  velim  alia  vocabula  solita  omnino ,  a  Sallustio 
semel  posita,  velut  abdico  abiuro  adcumbo  adfigo  adfinitas 
adflicto  adigo  adlevo  adicio  admitto  admodum  admoveo 
multa  quae  ex  indice  Dietschiano  repetere  molestum  est. 
Quod  vero  ex  antiqua  litterarum  forma  corruptelam  expli- 
cavi:  similiter  dissedere  ex  discedere  corruptum  est  cf.  Herm. 
I  244. 

Interpungendo  autem  quantum  conferatur  ad  inter- 
pretandum  Sallustium  paucis  sed  luculenter  in  censura  editionis 
Iacobsianae  docuit  Linkerus  (Diar.  gymn.  Austr.  VI  41  sq.). 
Hac  igitur  re  missa  mutando  quoque  emendari  Sallustium, 
novo  exemplo  conabor  ostendere.  Iug.  93,  8  :  Itaque  ex  copia 
tubicinum  et  comicinum  numero  quinque  quam  velocissìmos  de- 
legit  et  cum  eis  praesidio  qui  forent  quattuor  centuriones  omnis- 
que  Liguri  parere  iubet  et  ei  negotio  proximum  diem  constituit. 
Tanta  hunc  locum  accuratione  tractavit  Iordanus  (Herm.  I 
249  sq.),  ut  de  sententia  iam  dubitari  nequeat,  de  singulis 
verbis  nondum  constet.  Retractabimus  igitur  locum  ita,  ut  cum 
cetera,  quae  Iordanus  effecit,  in  nostrum  usum  convertamus 
tum  illam  rationem ,  qua  94 ,  1  itti  qui  e  centuriis  erant  ut 
optimi  codicis  P  auctoritate  ita  sensu  verborum  prae  cetera 

scripturae  varietate,  ne  ea  quidem  excepta  qua  qui  ascensuri 
erant  exhibetur,  commendari  demonstravit.  Nam  quae  sola 
in  his  verbis  remanet  difficultas,  num  e  centurìis  eodem  fere 
sensu  ut  e  manipulis  prò  militibus  legionariis  dici  potuerit  a 
Sallustio,  necesse  est  collato  eo  loco,  qui  extat  in  fine  cap. 
93  tollatur.  At  vero  hic  legitur  centuriones.  Sed  centuriones, 
non  milites  delectos  esse,  qui  cornicibus  praesidio  essent, 
iam  Frontinus,  qui  vocatur,  legisse  sed  veri  dissimile  putasse 
videtur,  qui  quidem  centurionibus  illis  Sallustianis  milites 
adiungendos  censuit  in  ea  narratione,  quam  Strat.  Ili  9,  3 
inseruit:  Centuriones,  quibus  perfectissimos  cum  velocissimis 
militibus  aeneatores  immiscuerat.  Hoc  igitur  inter  Sallustii  et 
Frontini  narrationem  discrimen  ut  tollerent,  sive  Sallustium 
sive  Frontinum  corrigendum  esse  docti  putarunt:  itaque 
Frontino  Dederichius,  Oudendorpius,  quem  secuti  sunt  multi 
ad  Dietschium  usque,  Sallustio  scripturam  a  libris  iusto 
magis  discrepantem  obtruserunt.  Merito  autem  Iordanus 
Sallustium  —  nam  de  Frontino  hic  dicere  alienum  puto  — 
emendandum  fortasse  neque  vero  interpolandum  arbitratus 
est  ;  quodque  in  editione  sua  inter  forent  et  quattuor  voculam 
et  inserendam  ratus  in  margine  tantum  adscripsit,  meliore 
iudicio  usus  videtur,  quam  qui  in  Zarnckii  ephem.  litt.  a. 
1867  n.  15  illud  et  in  textum  recipi  maluit,  quo  remedio 
sententiae  quidem  loci  succurritur,  sed  durum  nascitur  lo- 
quendi  genus.  In  vocabulo  centuriones  igitur  militum  legio- 
nariorum  significationem  latere  suspicor,  ad  quam  illud  de 
quo  diximus  e  eenturiis  referatur.  Conicio  autem  fuisse  cen- 
turiatos  i.  e.  milites  legionarios,  qui  per  centurias  divisi 
Liguri,  qui  auxiliis  adscriptus  est,  opponuntur. 

Ac  transponendo  quoque  codici  P  subveniendum 
esse  cum  Dietschio  aliisque  persuasum  habemus  (cf.  quod 
a  Ritschelio  transpositis  verbis  emendatimi  supra  p.  169 
adscripsimus).  Itaque  tractabimus  Iug.  14,  13:  Quod  in 
famìlia  nostra  fuit,   praestitit,    uti    in    omnibus    bellis   adesset 

vobis:  nos  uti  per  otium  tuti  simus,  in  vostra  manu  est,  patres 
conscripti.  Haec  a  lordano  exhibita  non  prorsus  ita  exarata 
sunt  in  P ,  qui  praebet  :  fuit  :  .  prestitit  et  in  margine  ab 
eadem  ut  videtur  manu  adscriptum  habet  : .  in  fsentia.  Quae 
quidem  verba  huc  quadrare  nemo  erit  qui  contendere  audeat. 
Ab  hoc  igitur  loco  movenda,  neque  vero  omnino  abicienda 
ea  censeo ,  sed  eo  transpono,  ubi  accurata  verborum  con- 
tentione  instituta  etiam  requiri  videntur.  Agedum  legamus: 
Quod  in  familia  nostra  fuit,  praestitit,  uti  in  omnibus  bellis 
adesset  vobis  :  nos  uti  per  otium  in  praesentia  tuti  simus 
et  q.  s. 

Eodem  modo  alter  locus  corrigendus  videtur  Iug.  63,  7  : 
Novos  nemo  tam  clarus  neque  tam  egregiis  factis  erat,  quin  is 
indignus  ilio  honore  et  quasi  pollutus  haberetur.  Concedo 
pronomen  is,  quod  Bipontini  in  his  mutarunt,  defendi,  quam- 
quam cur  hic  mentem  legentis  ferire  voluerit  scriptor  — 
quod  ait  Kritzius  —  minus  intellego.  Sed  nunquam  Sal- 
lustius  verbum  polluere  ad  homines  refert,  cf.  Cat.  11,  6. 
Iug.  15,  5.  41,  9  inque  primis  Cat.  23,  6:  Pleraque  nobilitas 
invidia  aestuabat  et  quasi  pollui  consulatum  credebant, 
si  eum  quamvis  egregius  homo  novos  adeptus  foret.  Hanc  sen- 
tentiam  nostrae  simillimam  secutùs  ita  nostrum  locum  trans- 
ponenda  vocula  is  restituo  :  Novos  nemo  . . .  erat,  quin  indig- 
nus ilio  honore  et  is  (se.  honor)  quasi  pollutus   haberetur. 

Porro  ad  eum  transgredior  locum,  quem  delendo  sanasse 
mihi  videor.  Et  esse  quidem  P  foedatum  glossematis  non 
recentiores  primi  viderunt,  inter  quos  Dietschius  saepissime 
ad  grave  hoc  remedium  confugit,  felicissime  Ritschelius, 
qui  Cat.  22 ,  2  atque  eo  dictilare  fecisse  eiecit  ;  sed  vidit  iam 
vetus  codicis  P  emendator.  Cat.  20,5  enim,  ubi  P  praebet: 
quae  mente  frequenter  mente  uersaui  agitaui,  p  verba  frequen- 
ter  mente  uersaui  inclusit  et  supra  scripsit  haec  glosa  est. 
Item  Iug.  31,  19  a  P  scriptum  est:    contempnit  profecto  sci- 

licei ,  a  p  supra  scriptum  :  glosa  est ,  et  profecto  inclusimi.  — 
Iug.  55,  6  igitur  scriptor  post  ea,  quae  de  gaudio  Romae 
orto  nuntiata  Metelli  Victoria  retulit,  quam  caute  quamque 
anxie  ipse  Metellus  rem  peregerit,  narrat:  Exercitus  partem 
ipse  ,  reliquos  Marius  ducebat .  sed  igni  magis  quam  praeda 
ager  vastabatur .  duobus  locis  haud  longe  inter  se  castra  facie- 
bant.  Mirarer,  si  quis,  obiter  monitus,  non  statim  videret, 
hisce  de  igni  ac  praeda  verbis  (sed  igni  ....  vastabatur) 
interpositis  pessime  locum  turbari.  Quae  si  deleveris,  nar- 
ratio  de  exercitus  partibus  ducendis  inchoata  optime  con- 
tinuata iis,  quae  de  castris  faciendis  deinceps  narrantur. 
Quod  si  quis  quaerit,  unde  haec  verba  in  perpetuitatem 
orationis  illata  sint:  in  margine  olim  adscripta  fuisse  viden- 
tur  ut  explicarent  cap.  64  §  6:  Itaque  (se.  Metellus)  in  loca 
Numidiae  opulentissima  pergit.  agros  vastat,  multa  castella  ... 
capii  incenditque. 

Supplendo  quoque  Ritschelius  (Mus.  Rhen.  XXI 
316)  conclamatum  Sallustii  locum  emenda vit  Cat.  53,  5 
sicuti  effeta  vi  parentum  (cf.  Weidemanni  coniectura  ab  Her- 
manno  Sauppe  in  indice  schol.  Gott.  hib.  1867/68  p.  15 
laudata  :  sicut  v  i  effeta  parentum)  ì  id  quod  instar  multorum 
huius  corruptelae  exemplorum  afferò.  Nos  hisce  locis  ali- 
quid  deesse,  quod  inserendum  sit,  conicimus: 

Cat.  37  sq.  a  Sallustio  ea  describuntur  hominum  genera, 
quae,  cum  egestatem  suam  vel  per  maximas  rei  publicae  per- 
turbationes  facile  haberent  sine  damno,  misceri  omnia  cupie- 
bant.  Atque  hi  homines,  postquam  tribunicia  potestas,  quam 
Cornelius  Sulla  sustulerat,  a.  684  u.  e.  restituta  est,  ipsi 
aliquanto  potentiores  et  animosiores  facti  sunt  ita,  ut  magna 
oriretur  contentio  inter  hos  et  nobilium  factionem,  qui  sena- 
tus  specie  prò  sua  magnitudine  summa  ope  illos  impugna- 
bant.  Utrique  autem  certos  rectosque  fìnes  supergressi  sunt: 
nam  ncque  illorum  studia  modeste  procedunt  ncque  horum 
contentio  moderata  est.  Iam  vide,  quaeso,  haec  omnia  quam 

bene  cohaereant  inter  se  qiiamque  apte  progrediatur  sen- 
tentiarum  ordo.  Sed  ea,  quae  38,  4  praebent  libri,  cum  hoc, 
quem  sana  ratio  efflagitat,  ordine  minime  concinunt  ;  legimus 
enim:  Neque  illis  modestia  neque  modus  contentionis  erat.  At 
ea,  quae  proxime  insequuntur,  si  perlegeris:  utrique  victoriam 
crudeliter  exercebant  —  illud  utrique  iterum  ad  eum,  quem 
exposuimus,  sententiarum  nexum  pertinere  intelleges.  Ne- 
cesse  enim  est,  illud  utrique  ad  duas,  quae  in  antecedente 
enuntiatione  commemorari  debebant,  partes,  quibus  res 
publica  lacerata  est,  referri.  Harum  autem  partium  una 
tantum  eaque  popularis  significatur  pronomine  illis,  scilicet 
quibus  modestia  non  erat;  adversariorum  i.  e.  nobilium, 
quibus  contentionis  in  ilios  modus  deerat,  item  mentio  fieri 
debebat.  Quamobrem  suum  nostro  restituere  mihi  videor, 
post  syllabam  is  pronomen  his  inserens,  ut  ita  locus  exhi- 
beatur:  Neque  illis  (i.  e.  popularibus)  modestia  neque  modus 
contentionis  his  (i.  e.  nobilibus)  erat.  Tum  optime  continuan- 
tur:  utrique  victoriam  crudeliter  exercebant,  praesertim  cum 
cap.  39  quoque  de  duabus  partibus,  de  plebis  opibus  et  de 
paucorum  potentia  agatur. 

Alter  locus,  quem  item  parva  lacuna  laborare  suspicor, 
est  Iug.  10,  1:  Parcom  ego,  Iugurtha ,  te  amisso  patre  sine 
spe  sine  opibus  in  regnum  meum  accepi,  existumans  non  minus 
me  Ubi  quam  liberis,  sì  genuissem,  ob  benificia  carum  fore. 
Vocabulum  liberis,  quod  ad  unum  omnes  praebent  codices 
manu  scripti,  delevit  Ursinus,  quem  secuti  sunt  permulti, 
recte  illud  quidem  agentes,  quod  liberis  ineptum  esse  cen- 
sueriint,  sed  audacius  fortasse,  cum  statim  illud  vocabulum 
eiciendum  putarent.  Primum  enim ,  si  nondum  Micipsa 
liberos  genuerat,  cum  Iugurtham  parvulum  acciperet,  iure 
Dietschius  monuit  mirum  profecto  esse-,  quod  liberos  rex 
commemoraret,  quos  utrum  geniturus  esset  necne  tum  incertum 
fuit.  Sin  vero,  quod  Muellerus  elicere  sibi  videbatur  ex  verbis 
non  nullis ,    quae  extant  5 ,  7  :  Is  Adherbalem  et  Hiempsalem 

ex  sese  genuit  Iugurthamque  fdium  Mastanabalis  fratris  >  quem 
Masinissa,  quod  ortus  ex  concubina  erat,  privatum  dereliquerat, 
eodem  cultu  quo  liberos  suos  domi  habuit  —  si  igitur  post 
genitos  liberos  Micipsa  Iugurtham  in  regnum  accepit:  verba 
quam  liberis,  si  genuissem,  universae  loci  sententiae  repug- 
nare, non  est  quod  moneam.  Praeterea  illud  tenendum  est, 
quod  observavit  Kritzius,  servata  librorum  scriptura  verba 
ob  benijìcia  etiam  ad  liberis  referri ,  id  quod  a  loci  ratione 
abhorret.  Quae  cimi  ita  sint,  mutandam  esse  codicum  lec- 
tionem  persuasum  habeo.  Sed  ne  iis,  qui  omnino  liberis 
delent,  assentiar,  eo  impedior,  quod,  unde  et  qua  de  causa 
huc  irrepserit  illud  vocabulum,  prorsus  non  video.  Ac  ne 
Dietschius  quidem  recte  fecisse  videtur,  qui  liberos  olim  *) 
scribendum  putavit;  sic  enim  oppositio  nascitur  quaedam 
inter  me  et  liberos,  quam  minus  aptam  esse  evincunt  ea  quae 
sequuntur  enuntiata;  nam  si  hic  dixisset  Micipsa,  re  vera 
(neque  ea  res  falsum  me  habuit)  liberos  suos  Iugurthae  iam 
caros  esse:  non  posset  profecto  eundem  postea  monere  et 
obtestari ,  uti  hos ,  qui  benefìcio  suo  ipsi  fratres  essent , 
caros  haberet.  Novam  igitur  emendandi  rationem  circum- 
spiciens,  post  voculam  quam  praepositionem  in  exci- 
disse  suspicatus  sum,  qua  inserta  is  sensus  loci  efficietur, 
ut  Iugurthae  amor  beneficiis  excitatus  cum  insito  liberorum 
amore  comparetur.  Micipsa  enim  haec  dixisse  videtur: 
Parvom...  accepi ,  exisiumans,  non  minus  me  Ubi,  quam  in 
liberis  si  genuissem,  ob  benificia  carum  fare.  Simili  modo 
pluribus  locis  Sallustius  praepositione  in  cum  verbis  transi- 
tivis  iuncta  usus  est,  ubi  alterimi  accusati vum  exspectavoris, 
velut  nostro  loco:  si  te  fdium  genuissem.  Cf.  Oat.  2,  2. 
19,  2.     Iug.  17,  3.   alias. 

Tertium  locum  una  litterula  inserta  correctum  iri  spero. 
Iug.  G5,    3    enim   haec   tradita   sunt  in   codicibus:    (Marius) 


*)  In  editiono  a.   1867  Dietschius  [liberift]  exhibuit. 

hominem  ob  morbos  animo  parum  valido  secunda  oratione  ex- 
tollil:  illuni  regem,  ingentem  virum,  Masinissae  nepotem  esse. 
Sed  ingentem  virum,  neque  per  se  credibile  neque  auditum 
alias  apud  Sallustium ,  suspicionem  corruptelae  eo  magis 
movet,  quod  hoc  adiectivum  saepissime  a  scriptore  usurpatur, 
nimquam  vero  cimi  substantivo ,  quod  personam  quandam, 
non  rem  significat,  coniungitur.  Comparato  igitur  loco  simili 
Hist.  Ili  13  D:  Ingens  ipsc  virium  atque  animi ,  ubi  ingentes 
vires  et  ingens  animus  iuxta  se  ponuntur,  nostro  loco  animum 
parum  validum  et  ingentes  vires  sibi  opponi  ratus  conicio  : 
hominem  ob  morbos  animo  parum  valido  .  .  .  extollit:  illuni 
regem,  ingentem  virium,  Masinissae  nepotcm  esse, 

Superest  ut  non  ex  se  ipso,  ut  ita  dicam,  sed  ex  iis 
quoque,  qui  eum  imitabantur,  scriptoribus  Sallustium  emen- 
davi uno  exemplo  demonstrem.  Latior  haud  dubie  hac  emen- 
dandi  ratione  campus  aperitur;  sed  idem  multo  magis  lub- 
ricus  quam  angustus  ille,  quo  ipsius  scriptoris  usus  continetur, 
gyrus  maiorem  etiam  requirit  iudicandi  cautionem  et  dili- 
gentiam. —  Legimus  apud  Iordanum  Iug.  38,  10:  Quae  quam- 
quam gravia  et  flaglti  piena  erant,  tamen  quia  mortis  metu 
nutabantj  sicuti  regi  lubuerat  paxconvenìt.  Iordanus  enim  non 
ferendam  censuit  codicis  P  scripturam  mutabantur ,  quocum 
plerique  meliores  libri  consentiunt,  nisi  quod  in  Naz.  correctum 
erat  motabantur,  et  in  Tur.  legitur  minilabantur  et  in  Comme- 
liniano  tenebantur.  Sed  et  hac  lectionis  discrepantia  et  varia, 
quae  in  deteriorum  librorum  turba  occurrit,  scriptura  nihil 
aliud  efficitur,  nisi  ut  mirum  illud  mutabantur  iam  dudum 
emendatorum  studia  evocasse  perspiciamus  ;  nam  urgebantur, 
ìnulctabantur,  nitebantur,  cogebantur,  ferebantur,  tegebantur,  an-* 
gustiabantur  atque  adeo  mortis  metuebant  pericula  quin  prò 
futilibus  librariorum  commentis  habenda  sint,  dubitatione  caret. 
Unum  in  his  laudandum  est,  quod  illud  mutabantur ,  ab  ipso 
ut  videtur  archetypo  traditimi,  falsum  viderunt  esse,  id  quod 
inter  recentiores  editores,  quos  quidem  adire  potui,  et  Fabrius 

et  Gerlachius  et  Linkerus  rainus  intellexerunt.  Iacobsius 
quoque  illud  mutabantur  in  editione  ausus  est  servare,  quod 
olim  frustra  defendere  conatus  est  Lechnerus  in  Observatt. 
in  non  nullos  S.  locos  p.  18  sqq.  Verbum  mutare  enim  a 
Sallustio  ita  usurpatur ,  ut  id  quod  datur  casu  accusativo, 
id  quod  accipitur  ablativo  positum  sit,  cf.  Cat.  58,  15.  Iug. 
44,  5.  or.  Phil.  7.  or.  Macr.  26.  Hist.  ine.  f.  65  D.  Nani 
Iug.  83,  1,  ubi  praepositione  utitur  scriptor,  locus  a  nostro 
diversus  est;  item  85,  10,  ubi  unus  tantum  casus  ponitur 
Et  Iug.  18,  5  verbo  mutare  non  id  quod  accipiunt  homines, 
sed  quod  inter  se  dant  significate.  Itaque  ne  nostro  quidem 
loco  Sallustium ,  ab  usu  suo  recepto  discedentem ,  accusativo 
casu  id  quod  accipitur  posuisse  credibile  est.  Neque  minus 
falsum  esse,  quod  codices  non  nullos  secutus  cum  aliis  scripsit 
Cortius:  mutabant,  quod  eodem  sensu  atque  mutabantur  in- 
tellegi  voluit,  et  Fabrius  ostendit  et  Kritzius,  qui  verbum 
mutare  non  idem  esse  ac  mulari  (se.  ab  aliquo),  sed  mutare 
se  ipsum  significare  docuerunt.  Idem  Kritzius  Langium  quo- 
que, qui  mutare  idem  esse  ac  patisci  hariolatus  erat,  refellit, 
sed  ne  ipse  quidem,  cum  mutabant  scriberet  et  se  mutabant 
explicaret,  verum  adsecutus  est.  Nam  recte  Fabrius  monuit, 
se  mutabant  non  idem  indicare,  quod  aliarti  speciem  induebant, 
alia  videbantur  atque  erant.  Diverso  modo  locum  tentaverunt 
Gehlenius  et  Klimscha  (cf.  huius  progr.  gymn.  Iuvav.  p.  11 
sqq.).  Ac  quod  ille  quidem  sagaciter  exeogitavit:  quia  mortis 
metu  metiebanturj  simili  loco,  qui  est  Cat.  31,  2:  suo  quisque 
metu  pericula  metiri  —  non  commendatur,  sed  refutatur. 
Ibi  enim  metiri  eodem  sensu  usurpatur  atque  aestumare 
quanti  sint  pericula,  quae  notio  a  nostro  loco  alienissima  est; 
Gehlenii  inventum  enim  non  licet  interpretari  nisi  tamquam 
comparare  utrum  maius  sit.  Klimscha  vero  coniecit  multum 
agitabantur,  a  librorum  scripturanimium  recedens  et  languidum, 
ni  fallor,  efficiens  sensum.  Quod  vero  Dietschius  in  ed.  mai.  a. 
1859  proposuit  et  in  ed.  min.  a.  1867  repetiit:  quia  mortis  melum 
intuebantur j    artificiosius    dictum  videtur;    nam   non  metum 

mortis  intuebantur,  sed  mortcm  ipsam  intuentes  metu  affecti 
sunt.  Iordanus,  nulla  baruQi  coniecturarum  captus,  e  Rivii 
Basileensi  deprompsit  mortis  metu  nutabant;  idem  olim  fecerant 
Bipontini  et  Muellerus,  hi  quidem  merito  propterea  impug- 
nati a  Gerlachio.  Recipiendam  non  fuisse  hanc  scripturam, 
breviter  et  apte  adnotavit  Dietscbius  in  ed.  1867  p.  IX, 
cuius  verba  haec  sunt:  Nemo  recte  dicitur,  quia  mente  dubia 
haesitasset,  aliquid  probasse,  set  in  dubitatione  certa  aliqua 
cogitatione  ad  capiundum  quamvis  turpe  et  grave  consilium 
confirmatus  esse.  Uno  vero  nomine  Iordani  sententiam  lau- 
dandam  puto,  quod  e  Tacito  salutem  huic  loco  petendam  cen- 
suit.  Neque  vero  ex  Hist.  II  76  sed  ex  eodem  primi  His- 
toriarum  libri  capite  nostrum  emendaverim,  ubi  haec  legimus  : 
Nusquam  fides  aut  amor  :  melu  huc  illuc  mutabantur  ;  cf.  Tac. 
Ann.  VI  42  (36)  ad  poenitentiam  mutari.  Pertinet  autem  hic 
verbi  usus  ad  primariam  eius  notionem;  nimirum  mutari  ex 
motitari  ortum  similem  sensum,  ac  moveri,  praebet.  Scribendum 
igitur:  quia  mortis  metu  huc  mutabantur. 

Plura  de  ea ,  quae  inter  singulos  Sallustii  et  Taciti  locos 
intercedit,  similitudine  atque  de  Sallustii  imitatione  Tacitina 
egregie  disseruit  Woelfflinus  in  Philol.  v.  XXVI  p.  122  sqq. 
Supplerunt,  quae  ipse  collegit,  in  Agricola  quidem  Teuffelius 
1.  1.  p.  29  et  Urlichsius  in  programmate  universitatis  Wirce- 
burgensis,  quod  inscribitur  de  vita  et  honoribus  Agricolae 
p.  4  sqq.    Addo  praeterea: 

Agr.  10  :   .  .  referam  .  .   quia  Iug.  5,  1  :  . .  scripturus  sum  . . 

tunc  primum  perdomita  est.  quia  tunc  primum  et  q.  s. 

Agr.  26:  ancipiti  malo.  Iug.  67,  2:  anceps  malum. 

Agr.  30:  postquam  cuncta  va-  Or.  Mithr.  17:  Romanos,  post- 

stantibus  defuere  terme,  et  quam  ad  occidentem  per- 

mare  scrutantur.  gentibus  finem  Oceanus  fe- 

citj  arma  huc  convortisse. 

Agr.  33:  Excepere  orationem  Cat.  21,  1:  ..  accepere  ea  ho- 

alacres.  mines. 

Atque  haec  quidem  de  Agricola  Taciti.  Ex  historiarum 
autem  libro  primo  Woelfflinus  quattuor  affert  locos  quibus 
Tacitus  Sallustium  expressisse  videatur.  Nos  plures  anim- 
advertimus  : 


Tac   Hist.  I. 

7  :  dolimi  ultro  compositum. 
7:  mobilitate  ingenti. 
7  :  venalia  cuncta. 


Sali. 
Iug.  111,4:  conposito  dolo. 
Cat.  19,  4  :  animi  molililate. 
Iug.  8, 1  :  omnia  venalia  cf.  20, 1 


21  :  nulla  spes,  omne  in  turbido      Cat.  21,1:  neque  spes  bona  ulta, 
consilium.  .  .  quieta  movere  magna 

merces. 
21  :  mortem  omnibus  ex  natura     Iug.  1,5:  prò  morlalibus  gloria 


acquatali    oblivione    apud 
poster os  vel  gloria  distingui. 
29  :  ut  quisque  obvius  fuerat. 

29  :  in  vestra  manu  positum  est. 

30  :  nemo  .  .  imperium  flagitio 

quaesilum  bonis  artibus  ex- 

ercuit. 

ob tentai,    ut  quod  segnilia 

erat,  sapientia  vocaretur. 

ingenio  loci. 

viri  arma  equi. 
52:  in  maius  .  .  accipiebantur. 
53:  miscere  cuncta  .  .  statuii. 


49 

51 
51 


53:  privata  vulnera  rei  publi- 

cae  malis  operire. 
54:  acrius  volcens. 
65  :  magnitudinem  praedae  os- 

tendebant. 
88  :  in  pace  hipsi  turbatis  rebus 

alacres   et  per  incerta  tu- 

tissimi. 


aeterni. 

Iug.  26,  3:  uli  quisque  armatis 
obvius  fuerat. 

Iug.  14, 13:  in  vostra  manu  ed. 

Cat.  2,  4:  imperium  facile  eis 
artibus  retinetur ,  quibus 
initio  partum  est. 

Or.  Lep.  24  :  vitiis  optentui. 

Hist.  Ili  18  D:  ingenio  loci. 
Iug.  51,  1:  arma  tela  equi  viri. 
Iug.  73,  5  :  in  maius  celebrare. 
Cat.  10, 1  :  miscere  omnia  coepit. 

Cf.  Cat.  2,3.  Iug.  12,5. 
Cat.  31,  9:    inccndium   meum 

ruina  rcstinguam. 
Iug.  113,  1:  din  volvcns. 
Iug.  68,  4:   praedam    benigne 

ostentat. 
Or.  Phil.    7:    quibus   quies   in 

seditionibus ,  in  pace  tur- 

bae  sunt.  Cf.  Cat.  37, 3. 

Sed  de  his  rebus  iam  satis  expositum  videtur.  Epi- 
metrum  addere  libet  quo  de  uno  saltem  loco  agam  earum 
Sallustii  orationum ,  quae  ex  Historiarum  libris  excerptae  ex- 
tant  in  codice  Vaticano  3864.  Ibi  traditum  est,  in  oratione 
Lepidi  cos.  haec  scripsisse  Sallustium  §  24  :  Neque  aliter  rem 
publicam  et  belli  finem  ait,  nisi  maneat  expulsa  agris  plebes, 
praeda  cwilis  acerbissuma ,  ius  iudiciumque  omnium  rerum  penes 
se ,  quod  populi  Romani  fuit.  His  verbis ,  quae  orator  Lepi- 
dus  Sullam  facientem  inducit,  ea  paucis  comprehenduntur, 
quae  antea  fusius  disputata  atque  explicata  erant.  Tria 
autem  sunt^  quibus  proferendis  id  efficere  vult  orator,  ut 
agundum  atque  obviam  eundum  (§  7)  esse  cives  intellegant. 
Ac  primum  quidem ,  ne  civium  spolia  penes  illos  sint  (7) ,  qui 
dominationis  in  cives  servitium  suum  mercedem  dant  (2)  ;  deinde 
ne  plebis  innoxiae  patrias  sedes  satellites  Sullae  occupent  (12); 
tum  ne  leges  iudicia  denique  necis  civium  et  vitae  licentia  penes 
unum  (13)  maneat.  Quarum  rerum  duas  hoc  nostro  loco  con- 
ceptis  verbis  repetitas  cernimus,  plebem  agris  expulsam  et 
ius  iudiciumque  omnium  rerum  a  Sulla  adfectatum.  At  quid 
sibi  vult  mirum  illud  praeda  cwilis  acerbissuma  ì  Desiderato 
profecto  participium,  quod  cum  verbis  praeda  civilis  con- 
iunctum  participio  illi  expulsa  idemque  locutioni  penes  se 
i.  e.  a  se  adfectatum  respondeat.  Quam  ob  rem  iure  suo 
Dietschius  verborum  structuram  ita  impeditam  esse  putavit 
ut,  apud  quos  tandem  praeda  civilis  de  Sullae  sententia 
manere  deberet ,  inserendum  crederet.  Quod  cum  recte  per- 
spexerit  vir  doctus,  idem  tamen  ea  re  falsus  est,  quod  post 
acerbissuma  excidisse  aliquid  suspicabatur.  Sub  ipsa  enim 
voce  acerbissuma  illud  quod  quaerimus  participium  latere 
veri  similius  esse  mihi  quidem  videtur.  Facillima  igitur  muta- 
tione  usus  scripserim  prò 

ACERBICCVMA 

A   CERVIO   CVMPTA. 

Haud  dubie  enim  hoc  praeda  civilis  a  servis  sumpta 
idem   est,    quod   primum   ab    oratore   proferri    argumentum 

supra  demonstravi ,  quodque  eiusdem  orationis  §§  17.  21 
his  fere  verbis  exprimitur  :  bona  civium  quasi  Cimbrica  praeda 
venum  aut  dono  data,  scilicet  Vettio  isti  Picenti  et  scribae 
Cornelio,   Tarulae  Scirtoque,  pessumis  servo  rum. 


EMENDANTVR: 

Cat.  14,  2 pag.  12. 

Cat.  35,  3       .     . 

„     13. 

Cat.  18,  4       .     . 

.     28. 

Iug.  93,  8 

»     29. 

Iug.  14,  13     . 

„     30. 

Iug.  63,  7       . 

•        ,     31. 

Iug.  55,  6       .     . 

,     32. 

Cat.  38,  4       .     . 

»     32. 

Iug.  10,  1       . 

.       ,     33. 

Iug.  65,  3      .    . 

,     34. 

Iug.  38,  10     .     . 

,     35. 

Or.  Lep.  24    .     . 

„     38. 

CORRIGENDA. 

Pag.  9  1.  6  ab  inf.  prò  „Item"  legendum  „Idem". 

„  10  „    2  pio  „litteri  saut"  legendum  „litterìs  aut". 

„  12,17  prò  ,}enunciati"  legendum  „enuntiati(i. 

„  13  „    4  prò  „aut  ganeo"  legendum  „aut  adulter". 

„  15  „    8  ab  inf.  prò  „quod"  legendum  „qiio". 

„  16  »  16  prò  „supra"  legendum  „a  prima  marni". 

„  19  „    3  post  „rege"  inserendum  „Cirtae". 

„  19  „    2  ab  inf.  post  ,,c.  7"  adde  „v.  55". 

„  21  „    5  ab  inf.  prò  „p.  155"  legendum  „p.  8". 

„  21  „    3  ab  inf.  prò  ,.p.  169"  legendum  .,p.  12". 

„  25  „  14  ab  inf.  prò  „tres"  legendum  „duos". 

„  26  „    6  ab  inf.  post  „omnes"  adde  „loci". 

„  32  „  14  prò  „64"  legendum  „54". 

